sagorsarker/bangla-wikipedia huggingface dataset:
সত্যজিৎ রায়ের চলচ্চিত্র

সত্যজিৎ রায় (২ মে, ১৯২১ – ২৩ এপ্রিল, ১৯৯২) ছিলেন এক ভারতীয় চলচ্চিত্র নির্মাতা। তিনি বাংলা চলচ্চিত্র জগতের এক বিশিষ্ট ব্যক্তিত্ব তথা বিশ্ব চলচ্চিত্রের শ্রেষ্ঠ চিত্র পরিচালকদের মধ্যে অন্যতম। সত্যজিৎ রায় জন্মগ্রহণ করেন কলকাতার এক বাঙালি পরিবারে। তিনি নিজের কর্মজীবন শুরু করেছিলেন একজন বিজ্ঞাপনের জুনিয়র ভিজুয়ালাইজার হিসেবে। ১৯৪৯ সালে ফরাসি চলচ্চিত্র পরিচালক জঁ রনোয়ার কলকাতায় "দ্য রিভার" ছবির শ্যুটিং করতে এলে, তার সঙ্গে সত্যজিতের সাক্ষাৎ ঘটে। ১৯৫০ সালে লন্ডনে গিয়ে সত্যজিৎ ভিত্তোরিও দে সিকার "লাদ্রি দি বিচিক্লেত্তে" ("বাইসাইকেল থিভস") ছবিটি দেখেন। এই দু’টি ঘটনাই তাঁকে চলচ্চিত্র পরিচালক হতে অনুপ্রাণিত করেছিল। সত্যজিৎ রায় পরিচালিত প্রথম ছবি "পথের পাঁচালী" মুক্তি পায় ১৯৫৫ সালে। তিনি মোট ৩৬টি ছবি পরিচালনা করেন। এর মধ্যে ২৯টি ছিল কাহিনিচিত্র, পাঁচটি তথ্যচিত্র ও দু’টি স্বল্প দৈর্ঘ্যের ছবি।
সত্যজিৎ রায়ের চলচ্চিত্র সাধারণভাবে সমালোচকদের কাছ থেকে ভূয়সী প্রশংসা অর্জন করেছে। তবে তাঁর পরিচালিত "পথের পাঁচালী" ও "অশনি সংকেত" (১৯৭৩) ছবি দু’টির বিরুদ্ধে "দারিদ্র্য রফতানি" ও "বিদেশে ভারতের ভাবমূর্তি নষ্ট করার" অভিযোগ করা হয়েছিল। ২০০৫ সালে তার "অপু ত্রয়ী" (১৯৫৫-১৯৫৯) "টাইম" পত্রিকার সর্বকালীন ১০০ চলচ্চিত্রের তালিকায় স্থান পেয়েছে। পরিচালনা ছাড়াও তিনি নিজের ও অন্যান্য পরিচালকদের ছবিতে চিত্রনাট্য রচনা এবং সুরারোপের কাজও করেছেন। এছাড়া সত্যজিৎ রায় ছিলেন একজন লেখক, অলংকরণ শিল্পী ও চারুলিপিকর। তিনি বাংলা ভাষায় বেশ কিছু ছোটো গল্প ও উপন্যাস রচনা করেছিলেন। এগুলির অধিকাংশই শিশু ও কিশোরদের উপযোগী করে লেখা। তার ছোটো গল্পগুলি অবলম্বনে তিনি এবং তার একমাত্র পুত্র সন্দীপ রায় সহ একাধিক পরিচালক চলচ্চিত্র নির্মাণ করেছেন। সত্যজিৎ রায়কে ভারতের অন্যতম সাংস্কৃতিক আইকন হিসেবে গণ্য করা হয়। ভারতীয় চলচ্চিত্রে তার অবদানও বিশেষভাবে উল্লেখযোগ্য। ওয়েস আন্ডারসন, মার্টিন স্কোরসেজি, জেমস আইভরি, ফ্রঁসোয়া ত্রুফো ও কার্লোস সরার মতো একাধিক বিশ্ববিখ্যাত চলচ্চিত্র নির্মাতা সত্যজিৎ রায় কর্তৃক অনুপ্রাণিত হয়েছিলেন।
সত্যজিৎ রায় অন্য আরও কয়েকটি চলচ্চিত্র পরিচালনা করতে চেয়েছিলেন। এগুলির মধ্যে অন্যতম "দি এলিয়েন" (এই ছবিটি থেকে অনুপ্রাণিত হয়ে স্টিভেন স্পিলবার্গ ১৯৮২ সালে "ই.টি." ছবিটি নির্মাণ করেছিলেন); ভারতীয় সেতার বাদক রবি শংকরের উপর একটি তথ্যচিত্র; ভারতীয় মহাকাব্য "মহাভারত" অবলম্বনে একটি চলচ্চিত্র; এবং ১৯২৪ সালে এডওয়ার্ড মরগ্যান ফরস্টারের লেখা উপন্যাস "আ প্যাসেজ টু ইন্ডিয়া" অবলম্বনে একটি ছবি। যদিও এই ছবিগুলির কাজ শুরুর আগেই ১৯৯২ সালে সত্যজিৎ রায়ের মৃত্যু ঘটে।
সত্যজিৎ রায় আন্তর্জাতিক চলচ্চিত্র উৎসবগুলিতে এবং অন্যত্র অসংখ্য পুরস্কার পেয়েছিলেন। তার পাওয়া এই পুরস্কারগুলির মধ্যে ছিল ভারতের একাধিক জাতীয় চলচ্চিত্র পুরস্কার এবং ১৯৯২ সালে ৬৪তম অ্যাকাডেমি পুরস্কার অনুষ্ঠানে প্রদত্ত একটি সাম্মানিক অ্যাকাডেমি পুরস্কার। ১৯৮৪ সালে সত্যজিৎ রায় ভারতের সর্বোচ্চ চলচ্চিত্র সম্মাননা দাদাসাহেব ফালকে পুরস্কার অর্জন করেন। এরপর ১৯৯২ সালে তিনি ভারতের সর্বোচ্চ অসামরিক সম্মান ভারতরত্ন লাভ করেন।
সত্যজিৎ রায়ের সাহিত্যকর্ম

সত্যজিৎ রায় যেমন ছিলেন একজন বিখ্যাত বাঙালি ভারতীয় চলচ্চিত্র পরিচালক, তেমনই তারবাংলা সাহিত্যে তার অবদানের জন্যও বিখ্যাত। তার সৃষ্ট বিখ্যাত চরিত্র হল গোয়েন্দা ফেলুদা, বৈজ্ঞানিক প্রফেসর শঙ্কু ও তারিণীখুড়ো। তিনি এই তিনটি চরিত্র ছাড়াও অনেক ছোট উপন্যাস ও ছোট গল্প রচনা করেছেন। তার লেখার মূল লক্ষ্য ছিল কিশোর তরুণ পাঠকবর্গ, যদিও তিনি আবালবৃদ্ধবনিতার কাছে প্রিয় লেখক ছিলেন।
তার অধিকাংশ উপন্যাস ও গল্প প্রকাশ হয় কলকাতার আনন্দ প্রকাশনের মাধ্যমে, এবং তার অধিকাংশ চিত্রনাট্যগুলি তার বন্ধু নির্মাল্য আচার্য সম্পাদিত "এক্ষণ" নামে পত্রিকায় প্রকাশিত হয়। ১৯৯০-এর দশকের মঝামাঝি তার অনেক চলচ্চিত্র বিষয়ক লেখা এবং ছোট গল্পের সংকলন পাশ্চাত্যেও প্রকাশিত হয়। তার অনেক গল্পই ইংরাজিতে অনুদিত ও প্রকাশিত হয়েছে।
ফেলুদা, যাঁর আসল নাম "প্রদোষ চন্দ্র মিত্র", হলেন কলকাতাবাসী একজন শখের গোয়েন্দা. সাধারণতঃ তার সঙ্গী দু'জন: "তোপসে" (তার খুড়তুতো ভাই- "তপেশ রঞ্জন মিত্র") এবং লালমোহনবাবু (লালমোহন গাঙ্গুলী যিনি নিজে জটায়ু ছদ্মনামে রহস্য রোমাঞ্চের গল্প লেখেন।)
সত্যজিৎ রায় ৩৫টি ফেলুদার গল্প লেখেন, যার সবই খুব জনপ্রিয় হয় এবং এর মধ্যে দু'টিকে নিয়ে তিনি নিজেই চলচ্চিত্র তৈরি করেন – "সোনার কেল্লা (চলচ্চিত্র)" এবং "জয় বাবা ফেলুনাথ"।
তারিণীখুড়ো হলেন একজন চিরকুমার (অবিবাহিত) মজলিশি বৃদ্ধ যিনি নিজের জীবনের বিচিত্র অভিজ্ঞতা নিয়ে গল্প বলতে ভালোবাসেন। তার অনেক গল্পই রোমাঞ্চকর ভয়ের বা ভুতের গল্পের মত হয়ে যায় আবার অনেক গল্পে তার উপস্থিত বুদ্ধি ও বিচক্ষণতার প্রমাণ পাওয়া যায়।
তার সৃষ্ট বিখ্যাত চরিত্রগুলির গল্প ছাড়াও সত্যজিৎ রায় আরো নানা গল্প রচনা করেছেন। এগুলির অনেকগুলিই সন্দেশ পত্রিকায় অথবা বারোটি করে গল্পের সংকলন হিসাবে প্রকাশিত হয়েছে- যেগুলি সরচিপূর্ণ পটভুমিকায় গড়ে তোলা, এবং গল্প হিসাবে প্রায় শেষ অবধি সাদামাঠা কিন্তু সমাপ্তির ঠিক আগে গল্প অদ্ভুত মোড় নিয়ে পাঠককে অবিস্মরণীয় অনুভূতির স্বাদ দিয়েছে। অধিকাংশ গল্পেই দেখানো হয়েছে কীভাবে সামান্য কোন ঘটনা কারুর জিবনে গভীর রেখাপাত করেছে, আবার কোন কোনটি রোমহর্ষক ভয়ের গল্প। এদের ভাষা খুবই সরল ও সাবলীল।
সত্যজিৎ রায় অনেক ছোট গল্প ইংরাজী থেকে অনুবাদও করেন যেগুলি বেশীরভাগই রোমাঞ্চকর গল্প যাদের মধ্যে কয়েকটি ব্রাজিলের কালো বাঘ বইটিতে প্রকাশিত হয়।
সত্যজিৎ রায় বেশ কিছু কবিতা অনুবাদ করেন ও কয়েকটি লিমেরিক রচনা করেন যেগুলির সংকলন - '"তোড়ায় বাঁধা ঘোড়ার ডিম"' নামে প্রকাশিত হয়।
মধ্যপ্রাচ্যের মোল্লা নাসীরুদ্দীনের অনেকগুলি গল্প সংগ্রহ করে সত্যজিৎ রায় "মোল্লা নাসীরুদীনের গল্প" নামে একটি সংকলন প্রকাশ করেন।
"ফটিকচাঁদ" গল্পটি একটি কিশোরকে নিয়ে; "সুজন হরবোলা" একজন হরবোলার কাল্পনিক জীবনবৃত্তান্ত যা সত্যজিৎ পরে সিনেমার রূপ দিয়েছেন। "একেই বলে শুটিং" সত্যজিৎ রায়ের নিজের শুটিংয়ের অভিজ্ঞতা ও চিন্তা ভাবনাকে নিয়ে লেখা। "যখন ছোটো ছিলাম" হল তার বাল্যকালের স্মৃতিচারণ। "Our Films, Their Films" (আমাদের ছবি, তাদের ছবি) তার চলচ্চিত্র সমলোচনার সংকলন। "বিষয় চলচ্চিত্র (১৯৮২)" তার লেখা চলচ্চিত্র বিষয়ক প্রবন্ধের একটি সংকলন। বিভিন্ন সময় লেখা আঠারোটি প্রবন্ধ এখানে সন্নিবিষ্ট হয়েছে।
সাঙ্গু নদী

সাঙ্গু নদী বা শঙ্খ নদী, বাংলাদেশের পূর্ব-পাহাড়ি অঞ্চলের চট্টগ্রাম ও বান্দরবান জেলার একটি নদী। নদীটির দৈর্ঘ্য ২৯৪ কিলোমিটার, গড় প্রস্থ ১১৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সাঙ্গু নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ১৫। ১৮৬০ সালে চট্টগ্রাম ও পার্বত্য চট্টগ্রামের গেজেটিয়ার প্রকাশকালে ব্রিটিশ শাসকরা ইংরেজিতে এটিকে সাঙ্গু নাম দেন তবে মারমা সম্প্রদায়ের ভাষায় শঙ্খকে রিগ্রাই খিয়াং অর্থাৎ স্বচ্ছ পানির নদ বলা হয়। বান্দরবানের শঙ্খ-তীরবর্তী লােকজনের ৯০ শতাংশই মারমা। জীবন-জীবিকাসহ দৈনন্দিন কাজে এরা নদীটির ওপর নির্ভরশীল।
নদীটি দেশের দক্ষিণে পার্বত্য চট্টগ্রাম অঞ্চলে অবস্থিত একটি পাহাড়ি নদী। কর্নফুলীর পর এটি চট্টগ্রাম বিভাগের দ্বিতীয় বৃহত্তম নদী। বাংলাদেশের অভ্যন্তরে যে কয়টি নদীর উৎপত্তি তার মধ্যে সাঙ্গু নদী অন্যতম। মিয়ানমার সীমান্তবর্তী বাংলাদেশের বান্দরবান জেলার মদক এলাকার পাহাড়ে এ নদীর জন্ম। বান্দরবান জেলা ও দক্ষিণ চট্টগ্রামের সাতকানিয়া, চন্দনাইশ, আনােয়ারা ও বাঁশখালীর ওপর দিয়ে প্রবাহিত হয়ে এটি বঙ্গোপসাগরে গিয়ে মিশেছে। উৎসমুখ হতে বঙ্গোপসাগর পর্যন্ত এই নদীর দৈর্ঘ্য ১৭০ কিলোমিটার।
সাঙ্গু নদী বান্দরবান জেলার প্রধানতম নদী। বান্দরবান জেলা শহরও এ নদীর তীরে অবস্থিত। এ জেলার জীবন–জীবিকার সাথে সাঙ্গু নদী ওতপ্রোতভাবে জড়িত। বান্দরবানের পাহাড়ি জনপদের যোগাযোগের ক্ষেত্রে এ নদী একটি অন্যতম মাধ্যম।
বাংলাদেশের প্রধান কয়েকটি পাহাড়ি নদীর মধ্যে সাঙ্গু নদী অন্যতম। বান্দরবান জেলা এবং চট্টগ্রামের দক্ষিণাঞ্চল এ নদীবিধৌত। বাংলাদেশের বেশির ভাগ নদী উত্তর হতে দক্ষিণ দিকে প্রবাহিত হয়ে বঙ্গোপসাগরে গিয়ে মিশেছে। কিন্তু সাঙ্গু নদী বান্দরবানের দক্ষিণাঞ্চলে সৃষ্টি হয়ে উত্তর দিকে প্রবাহিত হয়ে পশ্চিমে বাঁক নিয়ে বঙ্গোপসাগরে গিয়ে শেষ হয়েছে।
সাঙ্গু নদী বাংলাদেশের দক্ষিণ-পূর্বাঞ্চলে অবস্থিত একটি গুরুত্বপূর্ণ নদী, যা বান্দরবান জেলা দিয়ে প্রবাহিত। এই নদীটি মায়ানমারের আরাকান পাহাড় থেকে উৎপত্তি লাভ করে এবং পার্বত্য চট্টগ্রামের দুর্গম অঞ্চল দিয়ে প্রবাহিত হয়ে চট্টগ্রাম জেলার সাতকানিয়া ও পটিয়া উপজেলার মধ্য দিয়ে কর্ণফুলী নদীতে মিলিত হয়েছে।
সাঙ্গু নদীর ইতিহাস ও ভূমিকা মূলত পার্বত্য অঞ্চলের জীবনযাত্রা, কৃষিকাজ এবং নৌপরিবহন ব্যবস্থার সঙ্গে গভীরভাবে জড়িত। নদীটির পানি কৃষির জন্য ব্যবহৃত হয় এবং স্থানীয় জনগোষ্ঠীর জীবিকা নির্বাহে গুরুত্বপূর্ণ ভূমিকা রাখে। ঐতিহাসিকভাবে, এটি স্থানীয় আদিবাসী জনগোষ্ঠীর বসতি গঠনে ও ব্যবসা-বাণিজ্যে সহায়ক ছিল।
এছাড়া সাঙ্গু নদী তার প্রাকৃতিক সৌন্দর্যের জন্যও বিখ্যাত, যা পর্যটকদের কাছে একটি আকর্ষণীয় স্থান হিসেবে পরিচিত। বান্দরবান জেলার রেমাক্রি, থানচি ও অন্যান্য এলাকায় এই নদীর পাশ ঘেঁষে অসাধারণ প্রাকৃতিক দৃশ্য দেখা যায়।
পার্বত্য অঞ্চলে নদীর মাধ্যমে চলাচলের ক্ষেত্রে এর যথেষ্ট গুরুত্ব রয়েছে। বালি উত্তলনের ক্ষেত্রেও এর গুরুত্ব রয়েছে।
রসকসমস

রসকসমস ( "রস্‌কস্‌মস্‌") বা রুশ যুক্তরাষ্ট্রীয় মহাকাশ সংস্থা (), হল রাশিয়ার প্রধান ও জাতীয় মহাকাশ সংস্থা। রসকসমস প্রতিষ্ঠিত হল ২৫শে ফেব্রুয়ারি ১৯৯২ সালে, তার আগে ১৯৩১ থেকে ১৯৯১ সাল পর্যন্ত সোভিয়েত মহাকাশ প্রশাসন হিসাবে পরিচিত ছিল।
বিশ্বের প্রথম মহাকাশ স্টেশন -"সাল্যুট" ও দ্বিতীয় মহাকাশ স্টেশন - "মির" ছিল সোভিয়েত ইউনিয়ন এবং পরে রাশিয়ার (রসকসমস) মালিকানাধীন। ১৯৯৮ সালে আন্তর্জাতিক মহাকাশ সহযোগিতা প্রকল্পে রাশিয়া ও মার্কিন যুক্তরাষ্ট্র, বিশ্বের তৃতীয় মহাকাশ স্টেশন - "আন্তর্জাতিক মহাকাশ স্টেশন" তৈরি করে।
কানাডীয় মহাকাশ সংস্থা

কানাডীয় মহাকাশ সংস্থা (, ) কানাডার জাতীয় মহাকাশ সংস্থা। ১৯৮৯ সালে এই সংস্থা প্রতিষ্ঠিত হয়। এই স্পেস এজেন্সির সদর দপ্তর কুইবেকের সেইন্ট হুবার্টে অবস্থিত।
নলিনী দাস

নলিনী দাস (১ জানুয়ারি ১৯১০ - ১৯ জুন, ১৯৮২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২৯ সনে মেছুয়াবাজার বোমার মামলায় তার বিরুদ্ধে গ্রেপ্তারি পরোয়ানা জারি হলে তিনি আত্মগোপন করেন। পলাতক অবস্থায় ১৯৩০ সনে কলকাতার পুলিস কমিশনার চার্লস টেগার্ট সাহেবকে হত্যা-প্রচেষ্টা মামলায় গ্রেপ্তার হন।
নলিনী দাসের জন্ম ভোলা জেলার সাহবাজপুরে। তার পিতার নাম দুর্গামোহন দাস। শিক্ষাজীবন ভোলাতে শুরু। পঞ্চম শ্রেণিতে পড়ার সময় হরতাল ধর্মঘটে যোগ দিয়ে কারাবরণ করেন। ১৯২৮ সালে ভোলা সরকারি উচ্চ বিদ্যালয় থেকে ম্যাট্রিক পাশ করে বরিশাল বি. এম. কলেজে আই.এস.সি. ক্লাসে ভর্তি হন। বরিশালে সে সময় তিনি একজন ভালো ফুটবল খেলোয়াড় ছিলেন। পরীক্ষার আগেই মামলা পড়ায় আর পরীক্ষা দিতে পারেননি।
নলিনী দাস ১৯৪৬ খ্রিস্টাব্দের সেপ্টেম্বরে জেল থেকে ছাড়া পেয়ে ভারতের কমিউনিস্ট পার্টির নিষ্ঠাবান কর্মী হিসেবে সাম্প্রদায়িক দাঙ্গা বিধ্বস্ত কলকাতায় প্রতিরোধ কমিটির কাজে তৎপর ছিলেন।
নলিনী দাস দেশবিভাগের পর বরিশালে চলে যান। ভোলা জেলায় কৃষক আন্দোলনের কাজে সংশ্লিষ্ট ছিলেন। ১৯৫০ খ্রিস্টাব্দে সাম্প্রদায়িক দাঙ্গা প্রতিরোধকালে এক মিথ্যা মামলায় পাকিস্তান সরকার ১০ বছর কারাদণ্ড প্রদান করে। হাইকোর্ট থেকে মুক্তি পেলেও জেল গেটে পুনরায় গ্রেপ্তার হন। ১৯৫৫ খ্রিস্টাব্দ পর্যন্ত বিনা বিচারে রাজবন্দি হিসেবে আটক থাকেন। এরপর মুক্তি পান এবং আবার আটক করা হয়। ১৯৫৬ খ্রিস্টবাদের সেপ্টেম্বর পর্যন্ত বন্দী জীবনযাপন করেন। সেপ্টেম্বর মাসে যুক্তফ্রন্ট মন্ত্রীসভার আমলে ছাড়া পান। ১৯৫৮ সালে স্বৈরাচারী আইয়ুব সরকার তার বিরুদ্ধে হুলিয়া জারি করে।
১৯৫৮ সাল থেকে আত্মগোপন অবস্থায় বরিশালের গ্রামে গ্রামে কমিউনিস্ট পার্টির সংগঠন গড়ে তোলেন। ১৯৭১ সালে বাংলাদেশের স্বাধীনতা যুদ্ধে অংশগ্রহণ করেন। জনগণের কল্যাণে স্মস্ত স্থাবর-অস্থাবর সম্পত্তি দুর্গামোহন ট্রাস্টের নিকট প্রদান করেন।
সত্তর বছরের জীবনের ভেতরে ২৩ বছর আন্দামান সেলুলার জেল, ব্রিটিশ ভারতের অন্যানয জেল, ভারতের জেল ও পাকিস্তানের কারাগারে অতিবাহিত করেন। ২০ বছর নয় মাস কাটান গোপন পলাতক জীবন। তার রচিত "স্বাধীনতা সংগ্রামে দ্বীপান্তরের বন্দী" গ্রন্থে তার দীর্ঘ ২৩ বছরের কারাবাস এবং ২০-২১ বছরের পলাতক জীবনের রোমাঞ্চকর অভিজ্ঞতার কিছু পরিচয় পাওয়া যায়।
ন্যাবলা

ন্যাবলা একটি প্রতীকের নাম, এর প্রতীকটির আকৃতি হচ্ছে: formula_1। যা দেখতে অনেকটা বাংলা বর্ণমালার "ব" অক্ষরটিকে মাত্রা ছাড়া ৯০ ডিগ্রি ঘড়ির কাটার বিপরীত দিকে ঘুড়িয়ে রাখলে যেমন টা দেখায় তেমন। নামটি হিব্রু যন্ত্র হার্প-এর গ্রিক নাম থেকে নেয়া হয়েছে। এই যন্ত্রটির আকৃতি ন্যাবলার মত। আরামায়িক ভাষা এবং হিব্রু ভাষায়ও এই ধরনের প্রতীক রয়েছে। প্রতীকটি প্রথম ব্যবহার করেন উইলিয়াম রওয়ান হ্যামিল্টন⊳ । এর অন্য একটি নাম রয়েছে; তা হল: "আলটেড" (ডেল্টাকে উল্টো দিক থেকে উচ্চারণ করলে এ রকম হয়: delta - alted); কারণ ন্যাবলা ডেল্টার উল্টো আকৃতিতে লিখা হয়।
এইচটিএমএল কোডের ভাষায় ন্যাবলা লিখা যায়। এক্ষেত্রে codice_1 লিখলে ন্যাবলার প্রতীক হয়ে যায়। লাটেক্স কোডে এই প্রতীকের জন্য লিখতে হয়: codice_2। ইউনিকোড বা হেক্সাডেসিমেল ব্যবস্থায় এই প্রতীকের জন্য ইউ+২২০৭ আর দশমিক-সংখ্যাপদ্ধতিতে "৮৭১১" কোড দ্বারা একে চিহ্নিত করা হয়।
ঢাকাপ্রকাশ

ঢাকাপ্রকাশ বাংলাদেশের ঢাকা শহরের প্রথম বাংলা সংবাদপত্র যা বাংলা তারিখ ২৫ ফাল্গুন, ১২৬৭ (মার্চ ৭, ১৮৬১) প্রথম প্রকাশিত হয়।
সংবাদপত্রটির প্রথম সম্পাদক ছিলেন বাঙালি কবি কৃষ্ণচন্দ্র মজুমদার।
ঢাকার বাবুবাজারে প্রতিষ্ঠিত 'বাঙ্গলাযন্ত্র' নামে বাংলা মুদ্রণযন্ত্র বা প্রেস থেকে ঢাকাপ্রকাশ প্রকাশিত হয়। বাঙ্গলাযন্ত্র প্রতিষ্ঠা করেছিলেন ঢাকার সাভারের তেঁতুলঝোড়া গ্রামের ডেপুটি ম্যাজিস্ট্রেট ব্রজসুন্দর মিত্র। প্রেস স্থাপনে তাকে আরও যারা সাহায্য করেন তাদের মধ্যে ঢাকার ধামরাইয়ের ডেপুটি ম্যাজিস্ট্রেট দীনবন্ধু মৌলিক, মুন্সিগঞ্জের রাঢ়িখালের ডেপুটি ম্যাজিস্ট্রেট ভগবানচন্দ্র বসু (বিজ্ঞানী স্যার জগদীশচন্দ্র বসুর পিতা), ঢাকা কলেজিয়েট স্কুলের শিক্ষক ঈশ্বরচন্দ্র বসু (বিজ্ঞানী স্যার জগদীশচন্দ্র বসুর কাকা) ও মালাখানগরের ডেপুটি ম্যাজিস্ট্রেট রামকুমার বসু অন্যতম। কারও মতে ঢাকাপ্রকাশ প্রথম আত্মপ্রকাশ করে ৭ই মার্চ বৃহস্পতিবার ১৮৬১ সালে, আবার কারও মতে তারিখটি ছিল, ৮ই মার্চ ১৮৬১।
সাপ্তাহিক পত্রিকাটি প্রতি বৃহস্পতিবার প্রকাশিত হতো। এর প্রথম পৃষ্ঠার উপরে বড় আকারে 'ঢাকাপ্রকাশ' এবং তার নিচে ছোট আকারে 'সপ্তাহিক' শব্দ লেখা থাকতো। এর নিচে থাকতো একটি ঋষি বাক্য 'সিদ্ধিঃ সাধ্যে সমামুস্ত।' পরে এর সাথে আরও যুক্ত হয় 'প্রসাদাদিহ ধূর্জ্জটেঃ'। প্রথম বছরে প্রত্রিকাটি রয়েল আকারে আট পৃষ্ঠায় প্রকাশিত হত এবং ডাকমাশুল সহ বার্ষিক মূল ছিল পাঁচ টাকা।
ঢাকাপ্রকাশ পত্রিকার প্রথম সম্পাদক ছিলেন স্বনামধন্য কবি কৃষ্ণচন্দ্র মজুমদার। ১২৬৭ বঙ্গাব্দে তিনি এ পত্রিকাটি প্রবর্ত্তন করেন। ১৮৬৫ সালের এপ্রিল মাসে পত্রিকাটির সম্পাদক হিসেবে যোগ দেন স্কুল ইন্সপেক্টর দীননাথ সেন। পরে জগন্নাথ অগ্নিহোত্রী, গোবিন্দপ্রসাদ রায়, অনাথবন্ধু মৌলিক, মুকুন্দবিহারী চক্রবর্তী এবং সর্ব্বশেষে আব্দুর রশীদ খাঁ সম্পাদক হিসেবে দায়িত্ব পালন করেন।
পত্রিকাটি প্রথম প্রকাশিত হত বৃহস্পতিবার, পরে দীননাথ সেন এর সময় প্রকাশনার দিন পরিবর্তন করে শুক্রবার করা হয় এবং পরবর্তিতে প্রকাশনার পঞ্চম বর্ষে পত্রিকাটি রবিবার প্রকাশিত হত।
ঢাকা বিশ্ববিদ্যালয় গ্রন্থাগারে, 'ঢাকাপ্রকাশ' এর সর্বশেষ সংখ্যাটির তারিখ ১২-৪-১৯৫৯। সম্পাদক আবদুর রশীদ খান। প্রকাশিত হয় ৫৯/৩ কিতাব মঞ্জিল, ইসলাম পুর থেকে। বিশ শতকের ষাটের দশকে পত্রিকাটির প্রকাশ বন্ধ হয়ে যায়। ঢাকাপ্রকাশ তার পাঠকপ্রিয়তার কারণে পরবর্তি প্রায় ১০০ বছর ধরে প্রকাশিত হয়। পত্রিকাটি প্রকাশের পরে প্রচার সংখ্যা ছিল আড়াইশো। পরবর্তিতে উনিশ শতকের নব্বই দশকে সে সংখ্যা দাঁড়িয়ে ছিল পাঁচ হাজারে।
ভাষার দর্শন

ভাষার দর্শন ভাষার উৎস, প্রকৃতি ও ব্যবহার নিয়ে যুক্তিভিত্তিক অনুসন্ধান। বিশ্লেষণী দার্শনিকগণ ভাষা বিষয়ক চারটি কেন্দ্রীয় সমস্যা নিয়ে চিন্তা করেন: অর্থের প্রকৃতি, ভাষার ব্যবহার, ভাষা অনুধাবন, এবং ভাষা ও বাস্তবতার সম্পর্ক।
মহাদেশীয় দর্শনে বিশ্লেষণাত্মক দর্শনের মত ভাষা পৃথক বিষয় হিসেবে অধ্যয়ন করা হয় না। এর পরিবর্তে এটি রূপতত্ত্ব, সংকেতবিজ্ঞান, হাইডেগেরিয়ান নৃতত্ত্ব, অস্তিত্ববাদ, সংগঠনবাদ, বিনির্মাণ এবং সমালোচনামূলক তত্ত্বের অংশ। ভাষা ও ধারণাসমূহ ইতিহাস ও রাজনীতির ফলে অথবা এমনকি ঐতিহাসিক দর্শনের দ্বারাও গঠিত হয়েছে বলে মনে করা হয়।
ঢাকা ক্লাব

ঢাকা ক্লাব বাংলাদেশের রাজধানী ঢাকায় অবস্থিত প্রাচীনতম বিনোদনমূলক সংগঠন। রমনা এলাকায় অবস্থিত এই পার্কটি ঊনবিংশ শতাব্দীতে ব্রিটিশ ও অন্যান্য ইউরোপীয়দের বিনোদনের জন্য প্রতিষ্ঠিত হয়, এবং বিংশ শতকের প্রথম ভাগ পর্যন্ত এখানে কেবল শ্বেতাঙ্গদেরই প্রবেশাধিকার ছিল।
ক্লাবটির যাত্রা শুরু ঊনবিংশ শতকের মাঝামাঝি সময়ে। তখন পুরানো ঢাকার আন্টাঘর ময়দান (বর্তমানের বাহাদুর শাহ পার্ক) এর একটি কোনায় আর্মেনীয়দের বিলিয়ার্ড খেলার ক্লাব অবস্থিত ছিলো। পরে ইংরেজরা এটি কিনে নেয়। 
ক্লাবটি নিবন্ধন করা হয় ১৯১১ সালে।
১৯৪১ সালে রমনা এলাকার ৫২৪ বিঘা জমি ক্লাবটিকে ইজারা দেয়া হয়। পরে ঐ জমিতে স্থাপিত হয়েছে ঢাকা শেরাটন হোটেল, বেতার ভবন, বারডেম, ইত্যাদি।
ইন্দো-ইরানি ভাষাসমূহ

ইন্দো-ইরানীয় বা হিন্দ-ইরানি ভাষাসমূহ (, ), যারা হিন্দ-ইরানিক ভাষা বা একত্রে আর্য ভাষা বলেও পরিচিত, হল ইন্দো-ইউরোপীয় ভাষাপরিবারের একটি উপভাষাপরিবার যা ইরান, শ্রীলঙ্কা, ও ভারতীয় উপমহাদেশের উত্তরাংশে অবস্থিত বিভিন্ন ভাষা ও উপভাষা নিয়ে গঠিত।
ইন্দো-ইরানীয় উপভাষাপরিবারকে ৪টি প্রধান শাখায় ভাগ করা হয়েছে:
ইন্দো-আর্য ভাষাসমূহ

ইন্দো-আর্য বা হিন্দ-আর্য ভাষাসমূহ (প্রায়শ ইন্ডিক ভাষা) হল ইন্দো-ইউরোপীয় ভাষাপরিবারের সদস্য ইন্দো-ইরানীয় ভাষাসমূহের একটি শাখা। এই ভাষাসমূহ ইন্দো-আর্য জনগোষ্ঠী দ্বারা স্থানীয়ভাবে কথ্য ভাষা হিসাবে ব্যবহার করা হয়। ভাষাসমূহের ২১তম শতকের গোড়ার দিকে ৮০ কোটিরও বেশি বক্তা ছিল, বক্তারা প্রাথমিকভাবে ভারত, পাকিস্তান, বাংলাদেশ, নেপাল, শ্রীলঙ্কা ও মালদ্বীপে কেন্দ্রীভূত রয়েছে। অধিকন্তু, ভারতীয় উপমহাদেশ ব্যতীত বৃহৎ অভিবাসী ও প্রবাসী ইন্দো-আর্য-ভাষী সম্প্রদায়সমূহ উত্তর-পশ্চিম ইউরোপ, পশ্চিম এশিয়া, উত্তর আমেরিকা, ক্যারিবীয় অঞ্চল, দক্ষিণ-পূর্ব আফ্রিকা, পলিনেশিয়া ও অস্ট্রেলিয়াতে বাস করে এবং রোমানি ভাষার কয়েক কোটি ভাষাভাষীদের সঙ্গে প্রাথমিকভাবে দক্ষিণ-পূর্ব ইউরোপে কেন্দ্রীভূত রয়েছে।
আধুনিক ইন্দো-আর্য ভাষাসমূহ প্রাচীন ইন্দো-আর্য ভাষা থেকে এসেছে, যেমন মধ্য ইন্দো-আর্য ভাষাসমূহের (বা প্রাকৃত) মাধ্যমে আদি বৈদিক সংস্কৃত উদ্ভূত হয়েছে। প্রথম ভাষা (মাতৃভাষী) হিসাবে ব্যবহারকারী বা বক্তার সংখ্যা অনুযায়ী বৃহৎ ভাষাগুলি হল হিন্দি-উর্দু (), বাংলা (২৪.২ কোটি), পাঞ্জাবি (১০ কোটি), মারাঠি (৭ কোটি), গুজরাতি (৬ কোটি), রাজস্থানী (৫.৮ কোটি), ভোজপুরি (৫.১ কোটি), ওড়িয়া (৩.৫ কোটি), মৈথিলী (প্রায় ৩.৪ কোটি), সিন্ধি (২.৫ কোটি), নেপালি (১.৬ কোটি), ছত্তিশগড়ি (১.৮ কোটি), সিংহলি (১.৭ কোটি), অসমীয়া (১.৫ কোটি) ও রোমানি ()। এসআইএল ইন্টারন্যাশনালের করা ২০০৫ সালের প্রাক্কলন অনুযায়ী ২০৯ টি ইন্দো-আর্য ভাষা আছে। সব মিলিয়ে ইন্দো-আর্য ভাষাসমূহের মাতৃভাষীর সংখ্যা প্রায় ৯০ কোটি।
নেপালি ভাষা এই শ্রেণীর প্রধান ভাষা। এছাড়াও গাড়োয়ালি, কুমায়োনি এই শ্রেণীর অন্তর্গত।
পাঞ্জাবি, সিন্ধি এবং ডোগরি এই পরিবারের অন্তর্গত। এদের সম্পর্কিত ভাষাসমূহও এই শ্রেণীর অংশ।
হিন্দুস্তানি ভাষা সমূহ এই শ্রেণীর অন্তর্গত। হিন্দি ও উর্দু এবং তৎসংলগ্ন ভাষাসমূহ কেন্দ্রীয় শ্রেণীর অন্তর্গত।
বাংলা, রাজবংশী ভাষা, অসমীয়া, ওড়িয়া, এবং ভোজপুরি এই শ্রেণীর অন্তর্গত। ভারতবর্ষের পূর্বাঞ্চলে এই শ্রেণীর ভাষাসমূহ কথিত হয়।
ভারত ও পাকিস্তানের কাশ্মীর অঞ্চলে এই ভাষাগোষ্ঠীর ভাষাসমূহ প্রচলিত। এদের মধ্যে কাশ্মীরি অন্যতম।
মারাঠি, সিংহলি, ধিবেহী, এবং কোঙ্কণি এই শ্রেণীর অন্তর্গত।
গুজরাতি, রাজস্থানী, মারোয়াড়ী, এবং রোমানি এই শ্রেণীর অন্তর্গত।
প্রাকৃত

প্রাকৃত ভাষা বলতে প্রাচীন ভারতীয় উপমহাদেশে লোকমুখে প্রচলিত স্বাভাবিক ভাষাগুলিকে বোঝায়। প্রাকৃত ভাষাগুলি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য শাখার প্রাচীন নিদর্শন। এগুলি সংস্কৃতের মত মার্জিত সাহিত্যিক ভাষা ছিল না। তবে পরবর্তীকালে সংস্কৃতের মত এগুলিও মৃত ভাষায় পরিণত হয়।
প্রাকৃত ভাষাগুলির মধ্যে পালি ভাষা বৌদ্ধ সাহিত্যের ভাষা হিসেবে ব্যবহৃত হত। প্রাকৃত ভাষাগুলি থেকেই নানা বিবর্তনের মাধ্যমে আধুনিক ইন্দো-আর্য ভাষাগুলির উদ্ভব হয়েছে। মাগধী প্রাকৃত ভাষা থেকে বাংলা, অসমীয়া, বিহারী, ও ওড়িয়া ভাষা; শৌরসেনী প্রাকৃত ভাষা থেকে পশ্চিমী হিন্দি ও পাঞ্জাবি ভাষা; অর্ধমাগধী প্রাকৃত ভাষা থেকে পূর্বী হিন্দি; এবং মহারাষ্ট্রী প্রাকৃত থেকে মারাঠি ভাষার উদ্ভব হয়েছে বলে মনে করা হয়। ২০২৪ সালের ৩রা অক্টোবর প্রাকৃত ভাষাকে ভারত সরকার কর্তৃক ধ্রুপদী ভাষার মর্যাদা দেওয়া হয়।
আধুনিক পণ্ডিতগণ দুটি ধারণাকে বোঝাতে "প্রাকৃত" শব্দটি ব্যবহার করেছেন:
কিছু আধুনিক পণ্ডিতের মধ্যে 'প্রাকৃত' র মুদ্রকের নিচে সমস্ত মধ্য ইন্দো-আর্য ভাষা অন্তর্ভুক্ত রয়েছে, আবার অন্যরা বর্ণ, ধর্ম এবং ভূগোলের বিভাজন দ্বারা সংস্কৃত ইতিহাস থেকে বিচ্ছিন্ন হয়ে এই ভাষাগুলির স্বাধীন বিকাশের উপর জোর দেয়।
বিস্তৃত সংজ্ঞাটি "প্রাকৃত" শব্দটি ব্যবহার করে যে কোনও মধ্য ইন্দো-আর্য ভাষা যে কোনওভাবে সংস্কৃত থেকে বিচ্যুত হয় তা বর্ণনা করতে।  আমেরিকান পণ্ডিত অ্যান্ড্রু ওলেট বলেছেন যে এই অসন্তুষ্টিহীন সংজ্ঞাটি "প্রাকৃত" এমন ভাষাগুলির জন্য একটি প্রচ্ছদ পদে পরিণত হয়েছে যেগুলি প্রাচীন ভারতে প্রকৃত নামে প্রকৃত নামে পরিচিত ছিল না, যেমন:
জার্মান ইন্দোলজিস্ট রিচার্ড পিসেল এবং ওসকার ভন হিনবারের মতো কিছু পণ্ডিতের মতে, "প্রাকৃত" শব্দটি এমন একটি ছোট্ট সংকলনকে বোঝায় যা কেবলমাত্র সাহিত্যে ব্যবহৃত হত:
সংস্কৃত পণ্ডিত এসি ওলনারের মতে, অর্ধমাগধি (বা কেবল মগধী) প্রাকৃত, যা জৈন ধর্মের ধর্মগ্রন্থ রচনার জন্য ব্যাপকভাবে ব্যবহৃত হত, প্রায়শই প্রকৃতের চূড়ান্ত রূপ হিসাবে বিবেচিত হয়, অন্যরা এর রূপ হিসাবে বিবেচিত হয়। প্রাকৃত ব্যাকরণীয়রা প্রথমে অর্ধমগধীর সম্পূর্ণ ব্যাকরণ দেবে এবং তার সাথে এর সাথে অন্যান্য ব্যাকরণকে সংজ্ঞায়িত করবে। এ কারণে প্রায়শই 'প্রাকৃত' পড়ানোর পাঠ্যক্রমগুলি অর্ধমাগধী শিক্ষা হিসাবে বিবেচিত হয়।
ফ্লিপ-ফ্লপ (ইলেক্ট্রনিক্স)

ফ্লিপ-ফ্লপ বা ল্যাচ () ফ্লিপ ফ্লপ হলো ইলেকট্রনিক্সে ব্যবহৃত এক ধরনের যন্ত্র যা উপাত্ত সঞ্চিত রাখার জন্য ব্যবহৃত হয়। ইলেক্ট্রনিক তথ্য প্রযুক্তির ধারাবাহিক যুক্তি তন্ত্রে এই যন্ত্রটি ব্যবহার করা হয়। একটি ল্যাচ এক বিট তথ্য ধারণ করতে পারে। ১৯১৮ সালে ব্রিটিশ পদার্থবিদ উইলিয়াম একেল্স ও এফ. ডব্লি. জর্ডান প্রথম ইলেকট্রনিক ফ্লিপ-ফ্লপ উদ্ভাবন করেন। প্রাথমিক ভাবে এর নাম ছিলো "একেল্স-জর্ডান ট্রিগার সার্কিট" যা দইটি কার্যকর উপাদান (ভ্যাকুয়াম টিউব) দিয়ে গঠিত ছিল।
প্রিন্টেড সার্কিট বোর্ড

একটি প্রিন্টেড সার্কিট বোর্ড (পিসিবি) হল পরিবাহী এবং অন্তরক স্তরসমূহের একটি ফলকায়ন করা স্যান্ডউইচ কাঠামো। পিসিবির দুটি পরিপূরক কাজ রয়েছে। প্রথমটি হল সোল্ডারিংয়ের মাধ্যমে বাইরের স্তরগুলোতে নির্ধারিত স্থানে ইলেকট্রনীয় যন্ত্রের উপাদানগুলোকে সংযুক্ত করা। দ্বিতীয়টি হল উপাদানগুলোর টার্মিনালসমূহের মধ্যে একটি নিয়ন্ত্রিত পদ্ধতিতে নির্ভরযোগ্য বৈদ্যুতিক সংযোগ (এবং নির্ভরযোগ্য খোলা বর্তনী) স্থাপন করা যা প্রায়স পিসিবির নকশায় উল্লেখ থাকে। তড়িৎ পরিবাহীর প্রতিটি পরিবাহী স্তরসমূহ একটি আর্টওয়ার্ক প্যাটার্ন দিয়ে নকশা করা হয়েছে (ঠিক একটি সমতল পৃষ্ঠের উপর তারসমূহের মতো) যা সেই পরিবাহী স্তরে বৈদ্যুতিক সংযোগ প্রদান করে। অন্য একটি উৎপাদন প্রক্রিয়া ভিয়া সমূহ এবং ফলকের এফোঁড়-ওফোঁড় ছিদ্র সমুহ যোগ করে যা স্তরগুলির মধ্যে আন্তঃসংযোগ স্থাপনের অনুমতি দেয়।
উপাদানসমূহের টার্মিনালগুলিকে গ্রহণ করার জন্য ইলেকট্রনীয় যন্ত্রের উপাদানগুলোকে পরিবাহী প্যাড সমূহের নির্দিষ্ট আকারে ডিজাইন করে ব্যবহার করার জন্য পিসিবিগুলো যান্ত্রিকভাবে অনুমোদন দেয় এবং এছাড়াও এগুলোকে বৈদ্যুতিকভাবে সংযুক্ত করার জন্য দাগসমূহ, সমতল স্থানসমূহ এবং তামার স্তরিত এক বা একাধিক শীটের স্তরসমূহের ওপর এবং/অথবা অপরিবাহী স্তর বিশিষ্ট শীটের স্তরসমূহের মধ্যে অন্যান্য বৈশিষ্ট্য খোদাই করা থাকে সেসব ব্যবহার করে। বৈদ্যুতিকভাবে সংযুক্ত এবং যান্ত্রিকভাবে বেঁধে রাখা এই দুটি কাজের জন্য উপাদানগুলোকে সাধারণত পিসিবিতে সোল্ডার করা হয়। প্রিন্টেড সার্কিট বোর্ডগুলো প্রায় সমস্ত ইলেকট্রনিক ডিভাইসে এবং কিছু ইলেকট্রনিক পন্যে ব্যবহৃত হয়, যেমন প্যাসিভ সুইচ বক্স।
পিসিবির বিকল্পগুলোর মধ্যে রয়েছে তারের মোড়ক এবং বিন্দু থেকে বিন্দু গঠন, উভয়ই একসময় জনপ্রিয় ছিল কিন্তু এখন তা খুব কমই ব্যবহৃত হয়। সার্কিটের লেআউট তৈরির চেষ্টা করার জন্য পিসিবির অতিরিক্ত ডিজাইন তৈরির প্রয়োজন হয়, কিন্তু উৎপাদন এবং সমাবেশ করার কাজ স্বয়ংক্রিয়ভাবে হতে পারে। লেআউটের বিভিন্ন ধরনের কাজ করার জন্য ইলেকট্রনিক কম্পিউটার-সহায়ক ডিজাইন সফ্টওয়্যার পাওয়া যায়। পিসিবির সাহায্যে সার্কিটগুলোর গণ-উৎপাদন অন্যান্য ওয়্যারিং পদ্ধতির তুলনায় সস্তা এবং দ্রুত, কারণ উপাদানগুলো স্থাপন এবং তারযুক্ত হয় কেবলমাত্র একটি প্রক্রিয়ার মধ্য দিয়ে। অল্প সময়ের মধ্যে প্রচুর সংখ্যক পিসিবি তৈরি করা যেতে পারে, শুধু লেআউটটি একবার তৈরি করে নিতে হবে। পিসিবি কম পরিমাণেও ম্যানুয়ালি তৈরি করা যেতে পারে, তবে এতে সুবিধা কম পাওয়া যাবে।
পিসিবি এক-স্তর বিশিষ্ট (এক পাশে তামার স্তর), দ্বি-স্তর বিশিষ্ট (একটি ফলকের উভয় পাশে দুটি তামার স্তর), বা বহু-স্তর বিশিষ্ট (ফলকের স্তরগুলোর সাথে পর্যায়ক্রমে বাইরে এবং ভিতরে তামার স্তর) হতে পারে। বহু-স্তর বিশিষ্ট পিসিবিগুলো অনেক বেশি পুরুত্বে তৈরি করা হয়ে থাকে, কারণ তা নাহলে ভিতরের স্তরগুলোর সার্কিটের দাগসমূহ, উপাদানগুলোর মধ্যকার ফলকের ফাঁকা স্থানগুলো গ্রহণ করবে। দুইটির বেশি বা বিশেষ করে চারটির বেশি তামার স্তরের সাহায্যে তৈরি বহু-স্তর বিশিষ্ট পিসিবিগুলোর জনপ্রিয়তা সারফেস-মাউন্ট টেকনোলজি গ্রহণ করার সাথে সাথে বৃদ্ধি পেয়েছিলো। যাইহোক, বহু-স্তর বিশিষ্ট পিসিবিগুলোর সার্কিটগুলোর মেরামত, বিশ্লেষণ এবং ক্ষেত্রের পরিবর্তন করা অনেক বেশি কঠিন এবং সাধারণত অকেজো হয়ে যায়।
বিশ্ববাজারে পিসিবির পেছনে ব্যয় ২০১৪ সালে ৬০.২ বিলিয়ন ডলার ছাড়িয়ে গেছে এবং ২০২৪ সালের মধ্যে ৭৯ বিলিয়ন ডলারে পৌঁছবে বলে অনুমান করা হচ্ছে।.
ইলেকট্রনীয় যন্ত্রের উপাদান

ইলেকট্রনীয় যন্ত্রের উপাদানগুলিকে বিভিন্ন উপায়ে একত্রিত করার মাধ্যমে বৈদ্যুতিক বা ইলেকট্রনীয় জালিকাব্যবস্থা ও বর্তনী তৈরী করা হয়। সাধারণত দুই বা ততোধিক সংযোগকারী তারের মাধ্যমে এগুলিকে সংযুক্ত করা হয়। এগুলিকে সাধারণত একটি পিসিবিতে ঝালাই করার মাধ্যমে উপাদানগুলো সংযুক্ত করে দেয়া হয় এবং এর মাধ্যমে ইলেকট্রনীয় জালিকাব্যবস্থা সৃষ্টি হয়।
বর্তমানে অনেক ধরনের ইলেকট্রনীয় যন্ত্রের উপাদান পাওয়া যায়। নিচে কিছু উপাদানের তালিকা দেওয়া হলো :
হেয়ার স্কুল

হেয়ার স্কুল ভারতের পশ্চিমবঙ্গ রাজ্যের কলকাতা শহরে অবস্থিত একটি সরকারি বিদ্যালয়। এটি কলকাতার প্রাচীনতম বিদ্যালয়গুলির অন্যতম। স্কুলটি বর্তমানে পশ্চিমবঙ্গ সরকার-এর শিক্ষা দপ্তর পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চ মাধ্যমিক শিক্ষা সংসদের অধীনে প্রথম শ্রেণি হতে দ্বাদশ শ্রেণি পর্যন্ত শিক্ষা প্রদান করে থাকে। শিক্ষাব্রতী ডেভিড হেয়ার, রাজা রামমোহন রায় এর সহযোগিতায় ঊনবিংশ শতকে এই স্কুলটি প্রতিষ্ঠা করেন। কত সালে এটি স্থাপিত হয়, তা নিয়ে বিতর্ক আছে, তবে স্কুলের তথ্য অনুসারে এটি ১৮১৮ সালে স্থাপিত হয়। ব্রিটিশ শাসনামলে ভারতবর্ষে পশ্চিমী শিক্ষা ব্যবস্থার প্রচলনে স্কুলটি যথেষ্ট ভূমিকা রেখেছে।
কলকাতা স্কুল বুক সোসাইটি (Calcutta School Book Society) এবং হিন্দু কলেজ (যা পরে প্রেসিডেন্সী কলেজ হয়) প্রতিষ্ঠা হওয়ার পর ১৮১৮ সালে ডেভিড হেয়ার এই স্কুলটি প্রতিষ্ঠা করেন। স্কুলটির নাম অরপুলি পাঠশালা ও কলুটোলা ব্রাঞ্চ স্কুল থেকে পরে ১৮৬৭ সালে পিয়ারীমোহন বন্দ্যোপাধ্যায়ের সময়ে বদলে নাম রাখা হয় হেয়ার স্কুল।
এই হেয়ার স্কুল ও প্রেসিডেন্সি বিশ্ববিদ্যালয়ের মিলিত চৌহদ্দীর মধ্যে আছে কলকাতার বৃহত্তম স্কুল চত্বর। সাদা ভিক্টোরিয়ান স্থাপত্যের বিদ্যালয় ছাদ খুব উঁচু। জানালার বদলে খালি বড় বড় দরজা ও চওড়া অলিন্দ আছে। শুরুর দুটি তলার উপর ঐতিহ্যময় প্রাচীন স্থাপত্যটির সঙ্গে সমঞ্জস্য রেখে একটি তৃতীয় তলা বানানো হয়। আরো পরে একটি ছোট আধুনিক স্থাপত্যের আরেকটি ভবন যোগ করা হয় যা নিয়ে ছাত্র মহলে অসন্তোষ ছিল। পূর্বে স্কুল ছাত্রদের দুটি খেলার মাঠ ছিল। পরে একটি মাঠ প্রেসিডেন্সী কলেজের কাছে হস্তান্তরিত হয়।
মার্চ ২০০৬-এ স্কুলটিতে ৩৫ জন শিক্ষক ছিলেন, যাঁদের মধ্যে মধ্যে ৪ জন ছিলেন পি এইচ ডি ডিগ্রিধারী। অতীতে এই স্কুলের অনেক খ্যাতনামা শিক্ষক ছিলেন। ২০০৬ সালে স্কুলটিতে প্রায় ১০০০ ছাত্র ভর্তি হয়েছিল। ২০২৪ শিক্ষাবর্ষে এই স্কুলে শিক্ষার্থীর সংখ্যা প্রায় ১০৫০ জন। শিক্ষক আছেন ৩১ জন।
সাদা জামা ও কালো হাফ বা ফুল প্যান্ট হল স্কুলের সব ছাত্রের পোশাক (ইউনিফর্ম)। শরীর শিক্ষার দিন সাদা প্যান্ট ও সাদা কেডস পরা যেতে পারে, এবং শীতে কালো সোয়েটার পরা হয়। জামায় বা সোয়েটারে লাগাবার জন্য একটি স্কুল-ব্যাজ ও আছে।
ভিডিও কোডেক

কোডেক ডিজিটাল ডেটাকে এক ফরমেট থেকে অন্য ফরমেটে পরিবর্তন করে। কোডেক শব্দটি কোডার এবং ডিকোডার শব্দদুটির সমন্বয়ে গঠিত। একটি কোডার বা এনকোডারের কাজ হচ্ছে একটা ডেটাকে একটি সুনির্দিষ্ট ফরম্যাট থেকে আরেকটি সুনির্দিষ্ট ফরমেটে পরিবর্তন করা। ডিকোডারের কাজ ঠিক এর উল্টোটা করা: অর্থাৎ ডেটাকে পুরনো ফরমেটে ফিরিয়ে আনা।
ভিডিও কোডেক হচ্ছে এমন একটি সফটওয়্যার, যা সাধারণত একটি কমপ্রেস করা ভিডিওকে ডিকমপ্রেস করে এবং একটি সাধারণ ডিজিটাল ভিডিওকে কমপ্রেস করে। অধিকাংশ ভিডিও কমপ্রেশনেই ডেটা লস হয়ে থাকে (লসি কমপ্রেশন)।
ভিডিও কমপ্রেশনের একটি মূল উদ্দেশ্য হচ্ছে ব্যবহৃত ডেটার আকৃতি ছোট করা। সাধারণত ভিডিও ডেটার আকার (সাইজ) খুব বড় হয়ে থাকে এবং সেটাকে সরাসরি হার্ড ডিস্কে সংরক্ষণ করা বা নেটওয়ার্কে ট্রান্সফার করা খুব কষ্টসাধ্য। তাই ভিডিও কমপ্রেশনের মাধ্যমে ছোট করে ফেলা হয় এবং সেটাকে সংরক্ষণ করা হয়। ভিডিও কমপ্রেশনের ফলে ভিডিওর আকার ছোট হলেও ক্ষতিকর যেটা হয়, তা হলো ভিডিওর মান কমে যাওয়া। ভিডিওর আকার যত বেশি কমানো হয়, ভিডিওর মানও তত বেশি খারাপ হয়ে যায়। তাই কমপ্রেশন এমন ভাবে করতে হবে, যেন ফাইলের সাইজও ধারণক্ষমতার মধ্যে থাকে, এবং ভিডিওর মানও দর্শনযোগ্য হয়।
সুপরিচিত ভিডিও এনকোডিংগুলোর মধ্যে রয়েছে: H.261, এমপেগ2, এমপেগ4, WMV ইত্যাদি।
উন্মাদ (রম্য পত্রিকা)

উন্মাদ বাংলাদেশে প্রকাশিত একটি মাসিক রম্য পত্রিকা। উন্মাদ পত্রিকার সম্পাদককে "উন্মাদক" নামে অভিহিত করা হয়। বাংলাদেশে প্রকাশিত অদ্যাবধি টিকে থাকা রম্য পত্রিকাগুলোর মধ্যে এটিই সর্বপ্রাচীন। উন্মাদের প্রথম সংখ্যাটি প্রকাশিত হয় ১৯৭৮ সালের মে মাসে।
২ টাকা দামের ৬৪ পৃষ্ঠার ছিল কার্টুন পত্রিকাটির প্রথম সংখ্যা। দ্বিতীয় সংখ্যাটি বের হয় ঠিক তিন মাস পর। যাদের প্রচেষ্টায় উন্মাদের জন্ম, তাঁরা হলেন ইশতিয়াক হোসেন, কাজী খালিদ আশরাফ এবং সাইফুল হক। এর বর্তমান "উন্মাদক" জনপ্রিয় কার্টুনিস্ট আহসান হাবীব।
উন্মাদ বর্তমানে কার্টুন পত্রিকার পাশাপাশি বিভিন্ন কার্টুন ভিত্তিক উপজাতও তৈরি করছে। বুটিক হাউজ় RGB'র সহায়তায় উন্মাদ কার্টুন টি-শার্ট ও বইমেলা ভিত্তিক কার্টুন স্টিকার ও পোস্টারের প্রচলনও উন্মাদই বাংলাদেশে প্রথম শুরু করে। বর্তমানে এই ৪০ বছর বয়সী কার্টুন পত্রিকাটি বাংলাদেশের নবীন প্রবীণ কার্টুনিস্টদের একত্রিত করবার লক্ষ্যে 'বাংলাদেশ কার্টুনিস্ট অ্যাসোসিয়েশন' গঠন করেছে।
স্লাভয় জিজেক

স্লাভয় ঝিঝেক (; জন্ম: ২১ মার্চ ১৯৪৯) হলেন একজন স্লোভেনীয় দার্শনিক ও সমাজবিজ্ঞানী, ল্যুবলিয়ানা বিশ্ববিদ্যালয়ের ইন্সটিটিউট ফর সোসিওলজি অ্যান্ড ফিলসফির অধ্যাপক এবং লন্ডন বিশ্ববিদ্যালয়ের বার্কবেক ইন্সটিটিউট ফর দ্য হিউম্যানিটিজের আন্তর্জাতিক পরিচালক। তিনি মহাদেশীয় দর্শন, রাজনৈতিক তত্ত্ব, সাংস্কৃতিক অধ্যয়ন, মনঃসমীক্ষণ, চলচ্চিত্র সমালোচনা, মার্ক্সবাদ, হেগেলবাদ, ধর্মতত্ত্ব প্রভৃতি বিষয় নিয়ে কাজ করেন।
১৯৮৯ সালে ঝিঝেক তার প্রথম ইংরেজি লেখা "The Sublime Object of Ideology" প্রকাশ করেন,যেটাতে তিনি চিরায়ত মার্ক্সবাদী তত্ত্ব থেকে সরে গিয়ে মতাদর্শের একটি জড়বাদী ধারণা গড়ে তোলেন যা লাকনীয় মনঃসমীক্ষণ ও হেগেলীয় ভাববাদের সঙ্গে প্রবলভাবে সংশ্লিষ্ট ছিল। নব্বইয়ের দশকে তার তাত্ত্বিক কাজ ক্রমশ সারগ্রাহী ও রাজনৈতিক হয়ে ওঠে যা বিসদৃশ ধরনের লোকসংস্কৃতির পর্যালোচনায় নিয়োজিত ছিল এবং তিনি আকামেদিক বামপন্থার একজন জনপ্রিয় ব্যক্তিত্বে পরিণত হন। পুঁজিবাদ, নব্য-উদারতাবাদ ও রাজনৈতিক শুদ্ধতার সমালোচক ঝিঝেক নিজেকে একজন পলিটিকাল র‍্যাডিকেল বলে অবিহিত করেন।
তিনি একাধারে জ্যাক লাকাঁ (Jacques Lacan), কার্ল মার্কস (Karl Marx), এবং হেগেলের (Hegel) দর্শন থেকে প্রভাবিত। জিজেকের কাজ আধুনিক সমাজের সাংস্কৃতিক, রাজনৈতিক, এবং আদর্শগত কাঠামোকে বিশ্লেষণ করার দিকে নিবদ্ধ।
জিজেকের আলোচিত দর্শন ও তত্ত্বগুলির মধ্যে রয়েছে:
জিজেক জ্যাক লাকাঁর তত্ত্বের উপর ভিত্তি করে মানুষের অবচেতন মন এবং তার সঙ্গে সংস্কৃতি ও রাজনীতির সম্পর্ক বিশ্লেষণ করেন। তিনি লাকাঁর তিনটি ক্রম: কল্পিত (Imaginary), প্রতীকী (Symbolic), এবং বাস্তব (Real) ব্যবহার করে আধুনিক সমাজের মানসিক কাঠামো বিশ্লেষণ করেন।
জিজেক মার্কসের অর্থনৈতিক ও রাজনৈতিক দর্শনকে আধুনিক সাংস্কৃতিক এবং রাজনৈতিক বাস্তবতার সাথে সংযুক্ত করেন। তিনি বলেন, আধুনিক সমাজে আদর্শবাদ (Ideology) শুধু একটি ভুল চেতনা নয়, বরং আমাদের বাস্তবতাকে তৈরি ও ধরে রাখে।
জিজেক আধুনিক উদারপন্থা (Liberalism) এবং বহুজাতিক পুঁজিবাদের (Global Capitalism) কঠোর সমালোচক। তার মতে, আধুনিক সমাজে গণতন্ত্র এবং উদারনৈতিক শাসনব্যবস্থা সামাজিক বৈষম্য ও নিপীড়নকে লুকিয়ে রাখে।
জিজেকের কাজের আরেকটি গুরুত্বপূর্ণ দিক হলো জনপ্রিয় সংস্কৃতি, বিশেষত সিনেমার বিশ্লেষণ। তিনি চলচ্চিত্র, সাহিত্য এবং মিডিয়ার মাধ্যমে আধুনিক সমাজের আদর্শগত কাঠামো এবং রাজনৈতিক বাস্তবতাকে বোঝার চেষ্টা করেন।
জিজেক হেগেলের দর্শনকে আধুনিকভাবে পুনর্ব্যাখ্যা করেন। তিনি হেগেলের ডায়ালেকটিক পদ্ধতি ব্যবহার করে আধুনিক সমাজের রাজনৈতিক ও সাংস্কৃতিক সংকট বিশ্লেষণ করেন।
জিজেক বিশ্বাস করেন যে প্রকৃত রাজনৈতিক পরিবর্তন একটি "সত্যিকারের কার্যকর বিপ্লব" ছাড়া সম্ভব নয়। তিনি বলেন, আধুনিক রাজনৈতিক ব্যবস্থা সংস্কারের মাধ্যমে নয়, বরং তার ভিত্তি ধ্বংস করেই নতুন কিছু তৈরি করতে হবে।
গাণিতিক আরোহ বিধি

গাণিতিক আরোহ বিধি হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য formula_1 এর জন্য (যেখানে formula_2 কোন স্বাভাবিক সংখ্যা এবং formula_3 কোন ফাংশন (formula_2 সম্পর্কে))
গাণিতিক আরোহ বিধি হলো স্বাভাবিক সংখ্যা সম্পর্কে কোন উপপাদ্য প্রমাণ করার একটি পদ্ধতি। যদি দেখানো যায় যে কোন উপপাদ্য formula_1 এর জন্য (যেখানে formula_2 কোন স্বাভাবিক সংখ্যা এবং formula_3 কোন ফাংশন (formula_2 সম্পর্কে))
এবং
তবে formula_1 সব স্বাভাবিক সংখ্যার জন্যই সত্য (যেহেতু স্বাভাবিক সংখ্যাগুলো কেবলমাত্র এইভাবে গঠন করা যায়)।
এখানে আমরা একটি সংক্ষিপ্ত সংস্করণ প্রমাণ করব। প্রামাণ্য রূপ:-
ধরি S ধনাত্মক পূর্ণসংখ্যার একটি উপসেট, যার নিম্নোক্ত বৈশিষ্ট্য গুলি আছে:-
(a). 1∈ S
(b). যখন k∈ S, তখন (k+1)∈ S
তাহলে S সব ধনাত্মক পূর্ণসংখ্যার সেট।
প্রমাণ:-
ধরি T এমন সকল ধনাত্মক পূর্ণসংখ্যার সেট যারা S এ নেই। ধরি T অশূন্য সেট। সুসামঞ্জস্য নীতি অনুযায়ী T এর তাহলে একটি ন্যূনতম পদ থাকবে। ধরি পদটি a। যেহেতু 1∈S, a>1 আর তাই 0n</math> এর জন্য formula_14
বাম পক্ষে: formula_20
ডান পক্ষে: formula_21
তার মানে formula_22 সত্য formula_1 এ formula_2 এর জায়গায় formula_25 বসিয়ে দেখুন)। 
সুতরাং গাণিতিক আরোহ বিধি বলে formula_1 সব স্বাভাবিক সংখ্যার জন্যই সত্য।
অ্যাসোসিয়েশন ফর কম্পিউটিং মেশিনারি

অ্যাসোসিয়েশন ফর কম্পিউটিং মেশিনারি (এসিএম বা ACM) হচ্ছে বিশ্বব্যাপী কম্পিউটার বিজ্ঞানের ছাত্র, শিক্ষক, গবেষক ও পেশাজীবীদের সবচেয়ে বড় সংগঠন। ১৯৪৭ সালে এই সংগঠনটি গঠিত হয়। যুক্তরাষ্ট্রের নিউ ইয়র্কে এর সদর দপ্তর। প্রায় ৩৫টি স্পেশাল ইন্টারেস্ট গ্রুপের মাধ্যমে এই সংগঠন কম্পিউটার বিজ্ঞানের বিভিন্ন শাখার অধ্যয়নে নেতৃত্ব দিচ্ছে। এসিএম বছরে প্রায় ১২০টি কনফারেন্স আয়োজন করে থাকে। সংগঠনটি প্রতিবছর কম্পিউটার বিজ্ঞানের অসংখ্য জার্নাল প্রকাশ করে থাকে।
অ্যাসোসিয়েশন ফর কম্পিউটিং মেশিনারি এসিএম আন্তর্জাতিক কলেজিয়েট প্রোগ্রামিং প্রতিযোগিতা আয়োজন করে থাকে। যেকোনো বিশ্ববিদ্যালয় পড়ুয়া শিক্ষার্থী এ প্রতিযোগিতায় অংশ নিতে পারে। বিভিন্ন এলাকা ভিত্তিক প্রতিযোগিতা থেকে সেরা দলকে "ওয়ার্ল্ড ফাইনাল" প্রতিযোগিতায় অংশ নিতে দেয়া হয়। বাংলাদেশের কম্পিউটার প্রোগ্রামাররা ১৯৯৭ সাল থেকে প্রতিবছর ওয়ার্ল্ড ফাইনালে অংশ নেবার গৌরব অর্জন করেছে।
অ্যাপ্লিকেশন প্রোগ্রামিং ইন্টারফেস

অ্যাপ্লিকেশন প্রোগ্রামিং ইন্টারফেস বা এপিআই হচ্ছে এক গুচ্ছ ফাংশনের সমষ্টি। এটি একটি ইন্টারফেস যা কোন কম্পিউটার, লাইব্রেরি অথবা অ্যাপলিকেশন অন্য অ্যাপ্লিকেশনকে বিভিন্ন সার্ভিস দেয়ার লক্ষ্যে বা ডাটা বিনিময়ের জন্য প্রদান করে থাকে। সাধারণত সফটওয়্যার প্রস্তুতকারক কোম্পানি এটি তৈরি করে। অন্য কোনো প্রোগ্রাম ঐ সফটওয়্যারকে নিজেদের সাথে একীভূত করতে চাইলে এপিআই এর মাধ্যমে সফটওয়্যারের সাথে যোগাযোগ রক্ষা করে।
কোন অ্যাপ্লিকেশনের এ.পি.আই. -এর প্রধান কাজ হল কীভাবে একটি কম্পিউটার অ্যাপ্লিকেশন বা একজন সফটওয়্যার ডেভেলপারের কাছে ঐ অ্যাপ্লিকেশনের বিভিন্ন ফাংশনের এক্সেস পদ্ধতিকে বর্ণনা করা। এর জন্য ঐ অ্যাপ্লিকেশনের ফাংশনের উৎস কোডে প্রবেশ করার বা উৎস কোডের পূর্ণ ব্যাখ্যা জানার প্রয়োজন পড়ে না। এ.পি.আই. একটি এবস্ট্রাক্ট ধারণা, যেহেতু এটি একটি ইন্টারফেস।
কম্পিউটার প্রোগ্রামাররা প্রায় অপারেটিং সিস্টেমের এ.পি.আইকে মেমরি বণ্টন এবং ফাইল প্রবেশে ব্যবহার করেন। বিভিন্ন সিস্টেম ও অ্যাপ্লিকেশন এ.পি.আই-এর সুবিধা দেয়। এদের মধ্যে গ্রাফিক্স সিস্টেম, ডাটাবেজ, নেটওর্য়াক, ওয়েব সার্ভিস এমনকি কম্পিউটার গেমও রয়েছে।
অনেক ক্ষেত্রেই এ.পি.আই. সফটওয়্যার ডেভেলপমেন্ট কিটের সংক্ষেপে এস.ডি.কে-এর, অংশ হিসাবে থাকে। কিন্তু একটি সফটওয়্যার ডেভেলপমেন্ট একটি কিট এ. পি. আই ছাড়াও অন্যান্য টুল, এমনকি হার্ডওয়্যারও থাকে। তাই এস.ডি.কে এবং এ.পি.আই.কে আক্ষরিক অর্থে পরস্পর বিনিময় যোগ্য নয়।
এ.পি.আই-এর জন্য বিভিন্ন ডিজাইন মডেল আছে। মূলত ফাংশন, প্রসিডিউর, ভেরিয়েবল এবং ডাটা স্ট্রাকচার নিয়ে গঠিত একটি সেটের দ্রুত কাজ সম্পাদনের অভিপ্রায়ে ইন্টারফেসের ব্যবহার। এ.পি.আই কীভাবে বিভিন্ন ফাংশনকে কাজ করায় তা প্রোগ্রামারের জানার প্রয়োজন হয় না। এতে এ.পি.আই.-এর কোডকে না ভেঙ্গেও বিভিন্ন ফাংশনের উন্নতি সাধন করা সম্ভব।
ওয়্যারলেস্‌ অ্যাক্সেস পয়েন্ট

কম্পিউটার নেটওয়ার্কিং-এ, একটি ওয়্যারলেস অ্যাক্সেস পয়েন্ট (WAP), বা আরও সাধারণভাবে শুধু অ্যাক্সেস পয়েন্ট (AP), একটি নেটওয়ার্কিং হার্ডওয়্যার ডিভাইস যা অন্যান্য Wi-Fi ডিভাইসগুলিকে একটি তারযুক্ত নেটওয়ার্কের সাথে সংযোগ করতে দেয়। একটি স্বতন্ত্র ডিভাইস হিসাবে, AP এর একটি রাউটারের সাথে একটি তারযুক্ত সংযোগ থাকতে পারে, তবে, একটি বেতার রাউটারে, এটি রাউটারের একটি অবিচ্ছেদ্য উপাদানও হতে পারে। একটি AP একটি হটস্পট থেকে আলাদা করা হয় যা একটি শারীরিক অবস্থান যেখানে Wi-Fi অ্যাক্সেস উপলব্ধ।
একটি AP একটি তারযুক্ত লোকাল এরিয়া নেটওয়ার্কের সাথে সরাসরি সংযোগ করে, সাধারণত ইথারনেট, এবং AP তারপর ওয়্যারলেস LAN প্রযুক্তি ব্যবহার করে বেতার সংযোগ প্রদান করে, সাধারণত Wi-Fi, অন্যান্য ডিভাইসের জন্য সেই তারযুক্ত সংযোগ ব্যবহার করার জন্য। APs তাদের একটি তারযুক্ত সংযোগের মাধ্যমে একাধিক ওয়্যারলেস ডিভাইসের সংযোগ সমর্থন করে।
চিনি গাছ

চিনি গাছ স্টেভিয়া (Stevia) গাছটির সহজ বাংলা নাম। এই গাছ প্যারাগুয়ের পাহাড়ি অঞ্চলে পাওয়া যায়। এটি লতা গুল্ম জাতীয় গাছ। এর পাতা খুবই মিষ্টি যা চিনির চেয়ে ৫০ গুন বেশি মিষ্টি বলে দাবি করা হয়। এর শুকনো পাতা গুঁড়া করে ব্যবহার হয়। এর নির্যাস চিনি থেকে ২০০-৩০০ গুন বেশি মিষ্টি। এটি ডায়াবেটিস এর কোন ক্ষতি করেনা বরং কমাতে সাহায্য করে। জাপান সবচেয়ে বড় ব্যবহারকারী তারা তাদের মোট চিনি চাহিদার ৪০% এই স্টেভিয়া বা চিনি গাছ থেকে সংগ্রহ করে।
বাংলাদেশে ব্রাক এটি উৎপাদন ও বিক্রয় করছে।
ডিজিটাল ক্যামেরা

ডিজিটাল ক্যামেরা বলতে এমন ক্যামেরা বোঝায়, যেগুলোতে সনাতনী ফিল্ম ব্যবহৃত হয় না, বরং তার বদলে মেমরী চিপের মধ্যে ছবি ধারণ করে রাখার ব্যবস্থা থাকে।
ডিজিটাল ক্যামেরার মান হিসাব করা হয় মেগা পিক্সেল দিয়ে: যত বেশি মেগা পিক্সেল তত বেশি বড় ছবি ধারণ করার ক্ষমতা। প্রথমে দাম বেশি থাকলেও ফিল্ম ক্যামেরা থেকে অনেক দ্রুত দাম কমছে, এবং ক্ষমতা বৃদ্ধি পাচ্ছে। এতে ফিল্ম লাগেনা এবং সাথে সাথে স্ক্রিনে ছবি দেখা যায় বলে এর চাহিদা ব্যাপক হারে বাড়ছে। নিকট ভবিষ্যতে এটি ফিল্ম ক্যামেরাকে জাদুঘরের পণ্যে পরিণত করতে পারে।
সনাতন তথা এনালগ ক্যামেরা মেকানিক্যাল ও ক্যামিকেল প্রসেসের উপর নির্ভরশীল এবং ফটো তোলার সময় আলো লেন্সের মাধ্যমে শার্টারের মধ্য দিয়ে এসে ফিল্মের উপর পড়ে। ফিল্মের এই ছবিকে আর পরিবর্তন করা সম্ভব হয় না। বিভিন্ন ধাপে রাসায়নিক প্রসেসের মাধ্যমে এই ফিল্ম থেকে ছবি প্রিন্ট হয়। ডিজিটাল ক্যামেরার প্রসেস হচ্ছে ইলেকট্রনিক এবং আলো এসে পড়ে CCD (Charge-Coupled Device) সেন্সরের উপর। সেন্সরে ছবি ১ ও ০ পদ্ধতিতে সংরক্ষণ হয়। এরপর বিভিন্ন ইলেক্ট্রনিক প্রসেসের মাধ্যমে পুর্ণাঙ্গ ডিজিটাল ছবি, তারপরে ক্যামিকেল প্রসেসে প্রিন্ট কপি। CCD/CMOS-র এই ডিজিটাল তথ্য (ছবি) কম্পিউটার, ইন্টারনেট এবং সব ধরনের ডিজিটাল ডিভাইসে ব্যবহার করা সম্ভব। ডিজিটাল ছবি সরাসরি ডিজিটাল ক্যামেরায় বা কম্পিউটারে এডিট করা যায়।
মা (উপন্যাস)

মা বাংলাদেশের কথাসাহিত্যিক ও সাংবাদিক আনিসুল হক রচিত একটি উপন্যাস। বইটি ২০০৩ সালের ফেব্রুয়ারিতে প্রকাশিত হয়। উপন্যাসটি আনিসুল হকের সবচেয়ে জনপ্রিয় কর্ম। ২০২০ সালে বইটির ১০০ তম মুদ্রণ প্রকাশিত হয়েছে। এটি একটি বাস্তব ঘটনাভিত্তিক উপন্যাস। লেখক এই কাহিনীর সন্ধান পান মুক্তিযোদ্ধা ও নাট্যব্যক্তিত্ব নাসির উদ্দীন ইউসুফ -এর নিকট থেকে। বাংলাদেশের মুক্তিযুদ্ধের একজন বীর মুক্তিযোদ্ধা মাগফার আহমেদ চৌধুরী আজাদ ও তার মায়ের জীবনের সত্য ঘটনা নিয়ে রচিত এই উপন্যাসটির আবেদন মর্মস্পর্শী। বাংলাদেশের মুক্তিযুদ্ধের উপন্যাসগুলোর মধ্যে এটির স্থান অন্যতম। বিভিন্ন সাহিত্যিক ও লেখক বইটির প্রশংসা করে লিখেছেন মন্তব্য। 
উপন্যাসটি "Freedom's Mother" নামে ইংরেজিতে ও "La Madre" নামে স্পেনীয় ভাষাতে অনূদিত হয়েছে।
উপন্যাসের কাহিনী মুক্তিযোদ্ধা মাগফার আহমেদ চৌধুরী আজাদ এবং তার মায়ের জীবন নিয়ে । শহীদ আজাদের মা সাফিয়া বেগম ছিলেন ঢাকার সবচেয়ে প্রভাবশালী ব্যক্তিদের মধ্যে একজনের স্ত্রী। তিনি আত্মমর্যাদাসম্পন্ন নারী। তাই তার স্বামী যখন দ্বিতীয় বিবাহ করলেন, তখন তিনি তা মেনে নেননি। ছোট্ট আজাদকে নিয়ে শত বিলাসিতা আর প্রাচুর্যের আকর্ষণ উপেক্ষা করে নেমে এসেছিলেন নিজের গড়া যুদ্ধক্ষেত্রে। সেই যুদ্ধের তিনি ছিলেন সফল যোদ্ধা। অভাব অনটনকে পেছনে ফেলে নিজ হাতে তিনি মানুষের মত মানুষ করে তুলেছিলেন আজাদকে। ১৯৭১ সালে বাংলাদেশের মুক্তিযুদ্ধে আজাদ তার বন্ধুদের সাথে যোগ দেয় । ঢাকায় ক্র্যাক প্লাটুনের এক জন যোদ্ধা ছিলেন তিনি। এই গেরিলা দলটি তৎকালীন সময়ে “হিট এন্ড রান" পদ্ধতিতে বেশ কিছু সংখ্যক আক্রমণ পরিচালনা করে পাকিস্তানি সেনাবাহিনীর মধ্যে ব্যাপক ত্রাসের সঞ্চার করে । ১৯৭১ সালের ২৯ আগস্ট পাকিস্তানি বাহিনী রেইড চালিয়ে ক্র্যাক প্লাটুন এবং সংশ্লিষ্ট অনেক বিশিষ্ট ব্যক্তিদের ধরে নিয়ে যায় । আজাদের বাড়িতেও রেইড হয়, আজাদ তার সহযোদ্ধাদের সাথে ধরা পড়েন । পাকিস্তানিরা তাদের নির্মমভাবে নির্যাতন করে তথ্য জানতে চায়। প্রচণ্ড অত্যাচারের মুখেও তারা আজাদের মুখ থেকে কিছু বের করতে পারে না। তখন তার মাকে বলা হয়, ছেলে যদি সবার নাম-ধাম ইত্যাদি বলে দেয়, তাকে ছেড়ে দেওয়া হবে। আজাদের মা ছেলেকে বলেন কিছুই না বলতে । আজাদ বলে, মা দুদিন ভাত খাই না, ভাত নিয়ে এসো। মা পরের দিন ভাত নিয়ে হাজির হন কারাগারে। কিন্তু ছেলের দেখা মেলে না। ইতোমধ্যে আজাদকে হত্যা করা হয়েছে। আজাদকে ভাত খাওয়াতে না পেরে আজাদের মা নিজে জীবনে আর কোনোদিনও ভাত খাননি। যুদ্ধের ১৪ বছর পরে মা মারা যান, নিঃস্ব অবস্থায়। মুক্তিযোদ্ধারা তাকে কবরে শায়িত করলে আকাশ থেকে ঝিরঝির করে ঝরতে থাকে বৃষ্টি ।
উপন্যাসটি প্রকাশের পর পাঠকমহলে ব্যাপক জনপ্রিয় হয় । সাহিত্য সমালোচকেরা এই উপন্যাসটিকে মুক্তিযুদ্ধের পর এবং মাকে নিয়ে যেকোনো সময়ে লেখা একটি প্রধান উপন্যাসের মর্যাদা দিয়েছেন । বিশিষ্ট শিক্ষাবিদ ও দার্শনিক সরদার ফজলুল করিম বলেছেন, "আমি বলি দুই মা; ম্যাক্সিম গোর্কির "মা" আর আনিসুল হকের "মা" : ... এই দুই মা যথার্থ মা হয়ে উঠেছেন আমার কাছে ।" সরোজিনী সাহু মন্তব্য করেছেন, "One of the best novels of Indian sub-continent.It made my eyes watery. Perhaps the success lies behind the strong theme of humanity." শেখর ইমতিয়াজ উপন্যাসের ইতিহাস ও প্রেক্ষাপটের আঙ্গিকে আবেগাপ্লুত হয়ে বলেছেন, "প্রায় ৩০ বছর আগে ম্যাক্সিম গোর্কির "মা" উপন্যাসটি পড়ে কৈশোরিক দুরন্ত সাহস অর্জন করেছিলাম , আজ আনিসুল হকের "মা" উপন্যাসটি পড়ে নিজেদের ইতিহাসের বিস্মৃতির লীলায় প্রৌঢ়ত্বের বুকে ভীষণ কষ্ট হচ্ছে।"
মা

মা বা মাতা হচ্ছেন একজন নারী, যিনি গর্ভধারণ, সন্তানের জন্ম তথা সন্তানকে বড় করে তোলেন - তিনিই অভিভাবকের ভূমিকা পালনে সক্ষম ও মা হিসেবে সর্বত্র পরিচিত। প্রকৃতিগতভাবে একজন নারী বা মহিলাই সন্তানকে জন্ম দেয়ার অধিকারীনি। গর্ভধারণের ন্যায় জটিল এবং মায়ের সামাজিক, সাংস্কৃতিক এবং ধর্মীয় অবস্থানে থেকে এ সংজ্ঞাটি বিশ্বজনীন গৃহীত হয়েছে। তার বিপরীত লিঙ্গ পুরুষ হচ্ছেন বাবা। মা খুবই দায়িত্ব পরায়াণ হয়ে থাকেন।
মে মাসের দ্বিতীয় রবিবারকে "মা দিবস" হিসাবে উদযাপনের ঘোষণা দেয়া হয় ১৯১৪ খ্রিষ্টাব্দের ৮ মে মার্কিন কংগ্রেসে। আর তখন থেকেই এই দিনে সারা বিশ্বব্যাপী পালিত হচ্ছে মা দিবস। বিশ্বের প্রায় ৪৬টি দেশে প্রতিবছর দিবসটি পালিত হয়। কথিত আছে, ব্রিটেনেই প্রথম শুরু হয় মা দিবস পালনের রেওয়াজ, কেননা সেখানে প্রতিবছর মে মাসের চতুর্থ রবিবারকে মাদারিং সানডে হিসাবে পালন করা হতো। তবে সতের শতকে মা দিবস উদযাপনের সূত্রপাত ঘটান মার্কিন সমাজকর্মী জুলিয়া ওয়ার্টস। মায়ের সঙ্গে সময় দেয়া আর মায়ের জন্য উপহার কেনা ছিল তার দিনটির কর্মসূচিতে। এরপর যুক্তরাষ্ট্রের পশ্চিম ভার্জিনিয়াতে প্রথম মা দিবস পালন করা হয় ১৮৫৮ খ্রিষ্টাব্দের ২ জুন। মার্কিন প্রেসিডেন্ট উড্রো উহলসন সর্বপ্রথম মা দিবসকে সরকারি ছুটির দিন হিসাবে ঘোষণা করেন। মা দিবসের উপহার সাদা কার্নেশন ফুল খুব জনপ্রিয়। আর বাণিজ্যিকভাবে, "মা দিবস" বিশ্বের তৃতীয় বৃহত্তম কার্ড আদান-প্রদানকারী দিবস। মার্কিন যুক্তরাষ্ট্রের এক সমীক্ষায় দেখা গেছে "মা দিবস"-এ অন্যান্য দিনের তুলনায় অনেক বেশি ফোন করা হয়।
মাকে নিয়ে অনেক গান, কবিতা, গল্প, কাহিনী রচিত হয়েছে। যেমন:
আল কুরআনে বলা হয়েছে
"আমি মানুষকে তাদের পিতা-মাতার সাথে সদ্ব্যবহার করার জোর নির্দেশ দিয়েছি। যদি তারা তোমাকে আমার সাথে এমন কিছু শরীক করার জোর প্রচেষ্টা চালায়, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দেব যা কিছু তোমরা করতে।" 
একটি হাদীসে ইসলামের নবী মুহাম্মদ বলেছেন, "মাতার পদতলে সন্তানের বেহেশত (স্বর্গ)"। তাছাড়া একটি হাদীসে আছে তা হল মাকে তিন বার সেবা করার পর বাবাকে এক বার সেবা করা।
সনাতন ধর্মে উল্লেখ আছে স্ববংশবৃদ্ধিকামঃ পুত্রমেকমাসাদ্য..”। আবার সন্তান লাভের পর নারী তাঁর রমণীমূর্তি পরিত্যাগ করে মহীয়সী মাতৃরূপে সংসারের অধ্যক্ষতা করবেন। তাই মনু সন্তান প্রসবিনী মাকে "গৃহলক্ষ্মী" সম্মানে অভিহিত করেছেন। তিনি মাতৃ গৌরবের কথা বিশ্ববাসীকে জানিয়েছেন এভাবে-
উপাধ্যায়ান্ দশাচার্য্য আচায্যাণাং শতং পিতা।
সহস্রন্তু পিতৃন্মাতা গৌরবেণাতিরিচ্যতে” [ (মনু,২/১৪৫)
অর্থাৎ “"দশজন উপাধ্যায় (ব্রাহ্মণ) অপেক্ষা একজন আচার্য্যরে গৌরব অধিক, একশত আচার্য্যরে গৌরব অপেক্ষা পিতার গৌরব অধিকতর; সর্বোপরি, সহস্য পিতা অপেক্ষা মাতা সম্মানার্হ"।”
মাইকেল হ্যালিডে

মাইকেল আলেকজান্ডার কার্কউড হ্যালিডে (জন্ম ১৯২৫) একজন ইংরেজ ভাষাবিজ্ঞানী। তিনি সিস্টেমিক ফাংশনাল গ্রামার (বাংলায় সাংশ্রয়িক প্রায়োগিক ব্যাকরণ) নামের একটি ব্যাকরণ প্রতিরূপের (মডেলের) প্রস্তাব করেন; ব্যাকরণটি আন্তর্জাতিক প্রভাব ফেলে। ইংরেজি ছাড়া অন্যান্য ইন্দো-ইউরোপীয় ও অ-ইন্দো-ইউরোপীয় ভাষায়ও প্রতিরূপটি প্রয়োগ করা হয়েছে।
কাজ (পদার্থবিজ্ঞান)

পদার্থবিজ্ঞানে, কাজ হলো কোনো বস্তুতে বল প্রয়োগের মাধ্যমে সরণ ঘটানোর প্রক্রিয়ার শক্তি স্থানান্তরের মান। গাণিতিকভাবে, কাজ হলো প্রাসঙ্গিক বস্তুতে প্রয়োগকৃত বলের সরণ ভেক্টরের সমান্তরাল ভেক্টর উপাংশের মানের সাথে সরণের মানের গুণফল।। কাজ হচ্ছে বল ও সরণের স্কেলার গুণফল।..
অন্য কথায়, formula_1 যেখানে formula_2, formula_3 ও formula_4 যথাক্রমে কাজ, প্রয়োগকৃত বল ও সরণকে চিহ্নিত করে এবং formula_5 বল ও সরণ ভেক্টরের মধ্যাকার কোণের মান। উল্লেখ্য সমীকরণে codice_1 হলো ডট প্রোডাক্টের চালক/অপারেটর।
বল × সরণের এককই হবে কাজের একক।
বলের একক নিউটন (N) এবং সরণের একক মিটার (m)
সুতরাং কাজের একক নিউটন×মিটার (N×m)। এর অপর নাম জুল (J)। অর্থাৎ 1 জুল = 1 নিউটন × 1 মিটার।
কোন বস্তুর ওপর 1 নিউটন (N) বল প্রয়োগে বলের দিকে থেকে বিন্দুর এক মিটার (m) সরণ হয় তবে সম্পন্ন কাজের পরিমাণকে 1 জুল (j) বলে।
মাত্রাঃ
কাজ [W] = [F][s]
পদার্থবিজ্ঞানে কোনো বস্তুর গতি বিশ্লেষণে কাজ খুবই গুরুত্বপূর্ণ ভূমিকা পালন করে। কাজের ধারণা থেকেই আমরা কাজ -শক্তি উপপাদ্য পাই যা কাজ ও গতিশক্তির সম্পর্ক স্থাপন করে এবং শক্তির সংরক্ষণশীলতার ধারণা দেয়, যা পদার্থবিজ্ঞানের একটি মৌলিক ও অতি গুরুত্বপূর্ণ বিষয়।
দৈনন্দিন জীবনে কাজ সম্পর্কে আমাদের যে ধারণা, তার সাথে পদার্থবিজ্ঞানগত ধারণার বেশ পার্থক্য রয়েছে। যেমন কোনো​ বস্তুকে দুহাতে আঁকড়ে উপরে তুলে আবার যেখান থেকে তোলা হলো সেখানে নামিয়ে রাখলে পদার্থবিজ্ঞান এর দৃষ্টিকোণ থেকে কাজের পরিমাণ হবে শূন্য, অথচ নিত্যদিনকার ধারণামতে আমরা এটাকেও হয়তো কাজ বলব, কারণ এর মাধ্যমে উত্তোলনকারী ক্লান্ত এবং ঘর্মাক্ত হয়ে পড়তে পারেন। পদার্থবিজ্ঞানের ভাষায়, বল এবং বলের দিকে সরণ-এর উপাংশ-এর গুণফল হলো কাজ।
 বল এবং সরণ ভেক্টর রাশি হলেও কাজ স্কেলার রাশি ।
কাজ ধনাত্মক, শূন্য বা ঋণাত্মক হতে পারে।
ধনাত্মক কাজের ক্ষেত্রে formula_7, শূন্য কাজের ক্ষেত্রে formula_8 এবং ঋণাত্মক কাজের ক্ষেত্রে formula_9
বাস্তব-জীবনে সময়ের সাথে বলের পরিবর্তন হতে পারে। বল পরিবর্তনশীল ক্ষেত্রে কাজের সাধারণ ও সরল গাণিতিক সংজ্ঞা formula_10 অগাত্য কাজের মানের সমীকরণ নয়।
এরুপ ক্ষেত্রে যেহেতু বলের তৎপর প্রকরণ ঘটে, সেহেতু formula_11 যেখানে সরণ হওয়া বস্তুটিতে বল প্রভাবিত হওয়ার আগের x-স্থানাঙ্ক formula_12 এবং সরণ শেষে x-স্থানাঙ্ক formula_13
কোন বস্তু কর্তৃক কৃতকার্য উহার প্রাথমিক ও অন্তিম গতিশক্তির পার্থক্যের সমান হয়।
formula_14
formula_15
formula_16
যেখানে formula_17 হল বস্তু কর্তৃক অতিক্রান্ত উল্লম্ব দৈর্ঘ্য।
মহাকর্ষীয় স্থিতিশক্তি হল:
formula_18
এই সম্পর্ক থেকে মহাকর্ষীয় স্থিতিশক্তির পার্থক্য নির্ণয় করার মাধ্যমে মোট কাজের পরিমাণ নির্ধারণ করা সম্ভব।
formula_19
যেখানে, k = স্প্রিং ধ্রুবক, x = স্প্রিং এর মোট সংকোচন ও F = মোট প্রযুক্ত বল
formula_20
যেখানে, চাপ, আয়তন, এবং ও প্রাথমিক ও অন্তিম আয়তন।
নীতিশাস্ত্র

নীতিশাস্ত্র বা নৈতিক দর্শন হলো দর্শনের একটি শাখা যেটি "সঠিক" ও "ভুল" এর ধারনাগুলিকে পরিবর্তন বা পরিবর্ধনের জন্য সুশৃঙ্খল করে, রক্ষা করে এবং সুপারিশ করে। নন্দনতত্ব ও নীতিশাত্র - এরা মূল্যবোধ নিয়ে আলোচনা করে। আবার এই শাখাগুলো মিলে একত্রে গঠনকরে দর্শনের আরেক শাখা - অক্সিলজি।
নীতিশাস্ত্র সঠিক-ভুল, ভাল-মন্দ, আইন এবং ন্যায়-অন্যায় এর বিষয়গুলোকে সংজ্ঞায়িত ও সুশৃঙ্খল করার মাধ্যমে মানুষের নৈতিকতা নিয়ে নানা প্রশ্নের উত্তর খুঁজে। বুদ্ধিবৃত্তিক অনুসন্ধানের শাখা হিসেবে এটি নৈতিক মনোবিজ্ঞান, বর্ণনামূলক নীতিশাস্ত্র এবং মূল্যবোধের তত্ত্বের সাথে সম্পর্কিত।
একাডেমিক ভাবে স্বীকৃত নীতিশাস্ত্র তিনটি প্রধান ক্ষেত্র নিয়ে আলোচনা করে।
১) পরানীতিশাস্ত্র, যেটা আলোচনা করে নৈতিকতার প্রশ্নগুলোকে তাত্ত্বিকভাবে সংজ্ঞায়িত করা এবং তাদের সত্যতা মান (যদি থাকে) নির্ধারন করা নিয়ে।
২) বাস্তবতার নীতিশাস্ত্র(Normative Ethics) বাস্তবতার নিরিখে সজ্ঞায়ন করে নৈতিকতা-সম্পর্কিত প্রশ্নের। এটা সত্যতা নিয়ে আলোচনা করে না।
৩) ফলিত নীতিশাস্ত্র বাস্তবিক কোন পরিস্থিতে একজন মানুষের নীতিগত বিবেচনায় কি করা উচিত, সেটা নিয়ে আলোচনা করে।
ইংরেজি শব্দ এথিক্সটি প্রাচীন গ্রিক শব্দ ēthikós (ἠθικός) থেকে উদ্ভূত, যার অর্থ "একজনের চরিত্রের সাথে সম্পর্কিত", যা এসেছে মূল শব্দ বা ধাতু êthos (ἦθος) থেকে যার অর্থ "চরিত্র, নৈতিক প্রকৃতি"। [৫] এই শব্দটি ল্যাটিন ভাষায় "ethica" এবং তারপরে ফরাসি ভাষায় "éthique" হিসেবে স্থানান্তরিত হয়, যেখান থেকে এটি ইংরেজি ভাষায় আসে।
রাশওয়ার্থ কিডার বলেছেন যে "নৈতিকতার প্রমিত সংজ্ঞায় সাধারণত 'আদর্শ মানব চরিত্রের বিজ্ঞান' বা 'নৈতিক কর্তব্যের বিজ্ঞান' এর মতো বাক্যাংশগুলি অন্তর্ভুক্ত করা হয়"[6] রিচার্ড উইলিয়াম পল এবং লিন্ডা এল্ডার (৭) সংজ্ঞায়িত করেছেন "ধারণা এবং নীতির একটি সেট যা আমাদের নির্ণয় করতে সাহায্য করে কোন আচরণ অনুভবক্ষম চেতনাশীল প্রাণীদের ক্ষতি করে"।[7] কেমব্রিজ ডিকশনারি অফ ফিলোসফি যে "নৈতিকতা"(Ethics) শব্দটি "সাধারণত 'মানবিকতা'(Morality) এর সমার্থক হিসেবে ব্যবহৃত হয় ... আবার কখনও কখনও এটি শুধুমাত্র একটি নির্দিষ্ট ঐতিহ্য, গোষ্ঠী বা ব্যক্তির নৈতিক নীতিগুলি বোঝাতে আরও সংকীর্ণভাবে ব্যবহৃত হয়।"[8] পল এবং এল্ডার বলেন যে বেশিরভাগ মানুষ সামাজিক নিয়ম, ধর্মীয় বিশ্বাস, আইন অনুসারে আচরণ করার সাথে নৈতিকতাকে বিভ্রান্ত করে এবং নৈতিকতাকে একটি স্বতন্ত্র ধারণা হিসাবে বিবেচনা করে না।[9]
নিতিশাস্ত্র শব্দটি নানান বিষয় এর প্রতি ইঙ্গিত করে। (১০) এটা দ্বারা নৈতিক দর্শন অথবা দর্শনগত নীতি কে বঝানো হয় - যেটা দ্বারা চেষ্টা করা হয় বিভিন্ন বিশয়বস্তুর নীতিগত দিক আলচনা করা। যেমন, ইংলিশ দার্শনিক বারনারদ ওয়েলিয়াম https://en.wikipedia.org/wiki/Bernard_Williams,
বলেছেন : "What makes an inquiry a philosophical one is reflective generality and a style of argument that claims to be rationally persuasive."
আপেল মাহমুদ

আপেল মাহমুদ হলেন একজন বাংলাদেশী গায়ক। তিনি বাংলাদেশের স্বাধীনতা যুদ্ধের সময়ে স্বাধীন বাংলা বেতার কেন্দ্র হতে প্রচারিত "মোরা একটি ফুলকে বাঁচাবো বলে যুদ্ধ করি" গানের গায়ক হিসেবে সবচেয়ে বেশি পরিচিত। এ ছাড়াও "তীর হারা এই ঢেউয়ের সাগর" তার একটি উল্লেখযোগ্য গান। দেশাত্ববোধক গান ছাড়াও তিনি রবীন্দ্রসঙ্গীত, লালনগীতি, গণসঙ্গীত ও আধুনিক ধারার গান গেয়েছেন। সঙ্গীতে অবদানের জন্য তিনি ২০০৫ সালে বাংলাদেশের দ্বিতীয় সর্বোচ্চ বেসামরিক পুরস্কার একুশে পদকে ভূষিত হন।
মাহমুদ বাংলাদেশের কুমিল্লা জেলার মেঘনা উপজেলা সোনার চর মুন্সী বাড়িতে জন্মগ্রহণ করেন। তিনি ১৯৭১ সালের ২৫ শে মার্চ রাতে গণহত্যা শুরু হওয়ার পরপরই বাংলাদেশের স্বাধীনতা যুদ্ধে অংশগ্রহণ করেন এবং জুন মাস পর্যন্ত ৩ নম্বর সেক্টরে তিনি যুদ্ধ করেছেন। এরপর তিনি স্বাধীন বাংলা বেতার কেন্দ্রে শিল্পী হিসেবে যোগ দেন।
স্বাধীন বাংলা বেতার কেন্দ্র হতে তিনি গোবিন্দ হালদারের লেখা "মোরা একটি ফুলকে বাঁচাবো বলে যুদ্ধ করি" গানে কণ্ঠ দেন। এছাড়া তিনি তার নিজের লেখা "তীর হারা এই ঢেউয়ের সাগর" গানে কণ্ঠ দেন। ২০১৪ সালের নভেম্বর মাসে তার গাওয়া গান নিয়ে জি-সিরিজ থেকে প্রকাশিত হয় "আলতাফ মাহমুদ দ্য লিজেন্ড" অ্যালবাম।
কাদেরী কিবরিয়া

কাদেরী কিবরিয়া বাংলাদেশের একজন বিখ্যাত কণ্ঠ সঙ্গীত শিল্পী। কৃর্তীমান এ শিল্পী জন্মগ্রহণ করেন পাবনার ফরিদপুর উপজেলায়। মূলতঃ রবীন্দ্র সঙ্গীতের এই শিল্পী বাংলাদেশের স্বাধীনতা যুদ্ধের সময়কার স্বাধীন বাংলা বেতার কেন্দ্রে সক্রিয়ভাবে দেশাত্মবোধক গানের শিল্পী হিসেবে গান করেছেন। স্বাধীনতা উত্তর বাংলাদেশে কাদেরী কিবরিয়া রবীন্দ্র সঙ্গীত শিল্পী হিসেবে প্রচণ্ড জনপ্রিয় ছিলেন। কিবরিয়া ২০১৩ সালে বাংলাদেশ সরকার কর্তৃক একুশে পদকে ভূষিত হন। 
কিবরিয়া বাংলাদেশের পাবনা জেলার ফরিদপুর উপজেলায় জন্মগ্রহণ করেন। তিনি অজিত রায় এবং দেবব্রত বিশ্বাসের কাছে গানের তালিম নেন। ১৯৭৫ সালে তিনি ঠাকুর গানের স্নাতকোত্তর অধ্যয়নের জন্য শান্তিনিকেতনে যান। তিনি জিঙ্গা শিল্পী গোষ্ঠীর সদস্য ছিলেন। তার প্রথম টিভি উপস্থিতি ছিল ১৯৬৭ সালে। তাঁর দুটি রবি ঠাকুরের গানের প্রথম রেকর্ড ১৯৬৯ সালে HMV দ্বারা প্রকাশিত হয়েছিল।
তিনি ১৯৯০-এর দশকে মার্কিন যুক্তরাষ্ট্রে চলে যান। আগে তিনি নিয়মিতভাবে বাংলাদেশ টেলিভিশনে গান পরিবেশন করতেন।